AμεA - Άτομα με Αναπηρία - Δικαιώματα και Παροχές: 02/10/13\nΗ δουλειά σε ασυνήθιστες ώρες μπορεί να οδηγήσει σε διαταραχές του βάρους.\nΟ σύγχρονος τρόπος ζωής και η ελλιπής ενημέρωση πάνω στη διατροφή έχουν ως αποτέλεσμα αυξημένα επίπεδα παχυσαρκίας στο γενικό πληθυσμό. Η χώρα μας κατέχει την 5η θέση σε ολόκληρη την Ευρώπη στην παχυσαρκία του γενικού πληθυσμού (ως παχυσαρκία ορίζεται όταν ο δείκτης μάζας σώματος β/υ2 ενός ατόμου είναι μεγαλύτερος ή ίσος με 30kg/m2).\nΜε τα παραπάνω δεδομένα λοιπόν γίνεται κατανοητό πως ο μέσος Έλληνας ή Ελληνίδα δεν ακολουθούν ένα σωστό μοντέλο διατροφής. Σκεφτείτε λοιπόν πόσο δυσκολότερο είναι να τρέφονται σωστά τα άτομα που εργάζονται σε βάρδιες.\nΌταν λέμε βάρδιες, αναφερόμαστε στα άτομα που εργάζονται νυχτερινές ή απογευματινές ώρες, εκτός ενός 8άωρου ωραρίου που ξεκινάει από τις πρωινές ώρες και τελειώνει νωρίς το απόγευμα. Τι διατροφικές συνέπειες έχει λοιπόν γι’ αυτούς τους ανθρώπους η απογευματινή ή βραδινή βάρδιά τους;\nΜια πρόσφατα δημοσιευμένη μελέτη του τμήματος διατροφής του πανεπιστημίου του Harvard σε νοσοκόμες του τμήματος Nurses' Health Study I και Nurses' Health Study ΙΙ ηλικίας 25-67 ετών, σε ένα δείγμα 80.000 ατόμων έδειξε πως η παρατεταμένη περίοδος εργασίας με αλλαγές βάρδιας σχετίζεται σε ήπιο βαθμό με την εμφάνιση σακχαρώδη διαβήτη τύπου 2, ο οποίος σχετίζεται με την αύξηση βάρους των ατόμων αυτών.\nΟ λόγος είναι η διαταραχή της ακολουθίας ύπνου-αφύπνισης ή αλλιώς διαταραχή του κιρκάδιου ρυθμού του ύπνου. Όταν νυχτώνει, ο εγκέφαλος εκκρίνει μια ουσία που ονομάζεται μελατονίνη, η οποία ουσιαστικά μας κάνει να «νυστάζουμε. Κατά τη διάρκεια λοιπόν του νυχτερινού ύπνου συμβαίνουν διάφορες μεταβολικές διαδικασίες στο σώμα μας που ελέγχουν τη θερμοκρασία του σώματος, τον καρδιακό παλμό, την πίεση του αίματος, τα επίπεδα των ορμονών, καθώς και τη γαστροοισοφαγική λειτουργία.\nΌλα τα παραπάνω μας δείχνουν γιατί τα άτομα που δουλεύουν με εναλλαγές βάρδιας αντιμετωπίζουν προβλήματα παχυσαρκίας και κατά συνέπεια διαβήτη τύπου 2. Αυτό δεν σημαίνει όμως πως δεν υπάρχει λύση.\nΗ διατροφή των ατόμων που δουλεύουν με εναλλαγές βάρδιας πρέπει να περιλαμβάνει σχεδιασμό των γευμάτων, κατά προτίμηση από κάποιον διαιτολόγο.\nΜετά τις απαραίτητες βιοχημικές εξετάσεις, τη λεπτομερή καταγραφή των διατροφικών συνηθειών του ατόμου και του ωραρίου εργασίας του, ο διαιτολόγος θα μπορέσει, σε συνεργασία με το άτομο, να παρέχει ένα διαιτολόγιο βασισμένο στη μεσογειακή διατροφή, το οποίο θα βοηθήσει το άτομο στη μείωση, αύξηση ή διατήρηση του βάρους του, ανάλογα με την περίπτωση.\nΤα σπαράγγια κατά του διαβήτη\nΝέα έρευνα δείχνει ότι βοηθούν στη ρύθμιση των επιπέδων γλυκόζης.\nΈνα νέο όπλο κατά του διαβήτη κρύβεται στο πάγκο της μαναβικής. Πρόκειται για τα σπαράγγια που σύμφωνα με νέα έρευνα βοηθούν στη ρύθμιση των επιπέδων της γλυκόζης και τονώνουν την παραγωγή ινσουλίνης από το πάγκρεας.\nΦορολογικές δηλώσεις και οι 18χρονοι\nΥπόχρεοι απόκτησης Αριθμού Φορολογικού Μητρώου (ΑΦΜ) και υποβολής φορολογικών δηλώσεων είναι από φέτος εκατοντάδες χιλιάδες νέοι 18 ετών και άνω, πολλοί εκ των οποίων είναι ακόμη μαθητές Λυκείου ή φοιτητές. Οι περισσότεροι απ΄ αυτούς τους νέου, οι οποίοι δεν έχουν εισόδημα και συντηρούνται από τους γονείς τους, κινδυνεύουν μάλιστα να βρεθούν υπόχρεοι καταβολής φόρου ύψους τουλάχιστον 75 ευρώ ή να εμπλακούν με την ανίκητη γραφειοκρατία των ΔΟΥ και να ταλαιπωρηθούν αφάνταστα για να γλιτώσουν το φόρο αυτό, αν το Υπουργείο Οικονομικών δεν μεριμνήσει να τους απαλλάξει άμεσα από το ελάχιστο τεκμήριο των 3.000 ευρώ που προβλέπει η ισχύουσα φορολογική νομοθεσία για κάθε φυσικό πρόσωπο που υποβάλλει φορολογική δήλωση.\nΌλοι οι νέοι που έχουν κλείσει τα 18 τους χρόνια, ακόμη κι όσοι είναι μαθητές Λυκείου, υποχρεούνται κατ' αρχάς να προσέλθουν εντός των προσεχών εβδομάδων στις αρμόδιες ΔΟΥ για να παραλάβουν ΑΦΜ.\nΕίναι δε υποχρεωμένοι να πάρουν ΑΦΜ σύντομα, καθώς φέτος, μέχρι το τέλος Ιουνίου, υποχρεούνται να υποβάλουν φορολογικές δηλώσεις.\nΤέλος στον πόνο υπόσχεται νέα θεραπεία\nΠραγματοποιείται με τη βοήθεια συσκευής ηλεκτροδίων.\n«Tέλος στον πόνο» υπόσχεται ότι προσφέρει μια νέα θεραπεία η οποία εφαρμόζεται σε νοσοκομεία και ειδικά κέντρα σε Ευρώπη και Αμερική, ενώ από τις αρχές του χρόνου εφαρμόζεται και στη χώρα μας.\nΗ θεραπεία πραγματοποιείται με τη βοήθεια μιας συσκευής ηλεκτροδίων, σε ασθενείς με χρόνιο, νευροπαθητικό, καρκινικό και σπλαχνικό πόνο. Εφαρμόζεται, δε, σε ασθενείς όλων των ηλικιών, από παιδιά μέχρι ηλικιωμένους, ενώ, όπως παρατηρεί ο χειρουργός σπονδυλικής στήλης κ Ιωάννης Πολυθοδωράκης, είναι εγκεκριμένη από την Ευρωπαϊκή Ένωση (CE Mark), έχει έγκριση από τον Οργανισμό Φαρμάκων των ΗΠΑ( F.D.A.) και τον Ε.Ο.Φ .\nΣύμφωνα πάντοτε με τον κ. Πολυθοδωράκη, «με τη θεραπεία αυτή αντιμετωπίζουμε ακόμη και τους πόνους που αντιστέκονται στη μορφίνη, ενώ ταυτόχρονα προστατεύουμε τους ασθενείς από τις παρενέργειες και τον εθισμό που συνήθως σχετίζονται με τα αναλγητικά φάρμακα».\n«Η συσκευή κωδικοποιεί τα ερεθίσματα του πόνου, τον «αντιγράφει» και αντικαθιστά την πληροφορία του προς το Κεντρικό Νευρικό Σύστημα με μια πλασματική πληροφορία «μη-πόνου». Έτσι το ΚΝΣ αποδεχόμενο την πλασματική πληροφορία «μη-πόνου» ο ασθενής σταματάει να πονάει», υποστηρίζει ο κ. Πολυθοδωράκης.\n«Η θεραπεία γίνεται με τοποθέτηση ηλεκτροδίων μίας χρήσεως στην περιφέρεια των περιοχών πόνου του ασθενούς, με δυνατότητα ανακούφισης ταυτόχρονα μέχρι και πέντε διαφορετικών σημείων πόνου».\nΗ συγκεκριμένη θεραπεία υπόσχεται ότι μπορεί να αντιμετωπίσει:\n• Χρόνιους Νευροπαθητικούς πόνους (Αλγοδυστροφία, CRPS I και II κ.α),\n• Ογκολογικούς πόνους\n• Σύνδρομα πόνου σχετικά με τη χημειοθεραπεία\n• Σύνδρομα πόνου μετά από θεραπεία με ακτινοβολία\n• Σύνδρομα Πόνου μετά από επεμβάσεις\n• Πόνο Σπονδυλικής Στήλης (Αυχεναλγία-Οσφυαλγία)\n• Σύνδρομο Πόνου μετά από Επέμβαση Σπονδυλικής Στήλης\n• Νευραλγία από παγίδευση νεύρου\n• Νευραλγία από διατομή Νεύρου\n• Πόνο Μέλους Φάντασμα\n• Σπλαχνικούς, ακόμη και πόνους που δεν ανταποκρίνονται σε φαρμακευτική αγωγή, όπως μορφίνη, εμφυτεύματα, οποιοειδή, κλπ.\nΤο αναψυκτικό που αναμειγνύεται με αλκοόλ επηρεάζει το αλκοτέστ\nΤα light ποτά ανεβάζουν τις τιμές.\nΗ ανάμειξη αλκοόλ και αναψυκτικού χωρίς ζάχαρη καθιστά πιο έντονη τη δράση του αλκοόλ και ευκολότερη την ανίχνευσή του στο αλκοτέστ σύμφωνα με νέα μικρής έκτασης έρευνα.\nΟι ερευνητές του Πανεπιστημίου του Βόρειου Κεντάκυ ήθελαν να διαπιστώσουν με ποιο τρόπο το είδος του αναψυκτικού το οποίο αναμειγνύεται με το αλκοόλ επηρεάζει τις τιμές του αλκοτέστ, δηλαδή τα επίπεδα αλκοόλης στην αναπνοή.\nΓια το σκοπό αυτό έδωσαν σε 16 εθελοντές μέσου όρου ηλικίας 23 ετών, να πιουν από τρία – τέσσερα αλκοολούχα ποτά σε τρεις διαφορετικές εκδοχές: βότκα με κανονικό αναψυκτικό, βότκα με αναψυκτικό light (χωρίς ζάχαρη, με ασπαρτάμη) και τέλος, ένα εικονικό ποτό που περιείχε κυρίως αναψυκτικό με ελάχιστο αλκοόλ.\nΟι ερευνητές διαπίστωσαν ότι τα επίπεδα αλκοόλ στην ανάσα των συμμετεχόντων σημείωσαν αύξηση 40 λεπτά μετά το τελευταίο ποτό. Τα επίπεδα αυτά ήταν ελάχιστα πιο κάτω από το επιτρεπόμενο όριο του αλκοτεστ (0,077) στην περίπτωση που το αλκοόλ ήταν αναμειγμένο με κανονικό αναψυκτικό, ενώ ήταν υψηλότερα από το επιτρεπόμενο όριο (0,091) στην περίπτωση που το αλκοόλ ήταν αναμειγμένο με αναψυκτικό χωρίς ζάχαρη και παρέμεναν πιο υψηλά κατά τη διάρκεια του επόμενου τρίωρου.\nΠαράλληλα παρατηρήθηκε μια μικρή μεν, αλλά στατιστικά σημαντική καθυστέρηση στην ταχύτητα ανταπόκρισης των εθελοντών που είχαν πιει αλκοόλ με αναψυκτικό light συγκριτικά με εκείνους που είχαν πιει αλκοόλ με κανονικό αναψυκτικό.\nΟι ερευνητές εκτιμούν ότι ο συνδυασμός αλκοόλ με αναψυκτικά διαίτης έχει σαν αποτέλεσμα να περνάει γρηγορότερα το αλκοόλ από το στομάχι στην κυκλοφορία του αίματος. Η έρευνα δημοσιεύθηκε στο ιατρικό περιοδικό Alcoholism: Clinical and Experimental Research.\nΠιο αδύνατα μωρά λόγω της μόλυνσης του αέρα\nΤι αποκαλύπτει έρευνα για την ατμοσφαιρική ρύπανση και τις έγκυες γυναίκες.\nΟι έγκυες γυναίκες που ζουν σε περιοχές με σημαντικά ποσοστά μόλυνσης του αέρα διατρέχουν τον κίνδυνο να γεννήσουν μωρά με χαμηλότερο βάρος, σύμφωνα με τη μεγαλύτερη έρευνα του είδους της, που μελέτησε τα δεδομένα από περισσότερες από τρία εκατομμύρια γεννήσεις σε εννέα χώρες.\nΤα λιποβαρή μωρά διατρέχουν υψηλότερο κίνδυνο νόσων (π.χ. διαβήτης, καρδιαγγειακά) ως ενήλικες.\nΩστόσο η επίδραση της μόλυνσης του αέρα στο πραγματικό βάρος των μωρών σύμφωνα με τους εδικούς, είναι πολύ μικρή και δεν πρέπει να προκαλέσει ανησυχία. Σε επίπεδο πληθυσμού όμως είναι ένα αισθητό και στατιστικά σημαντικό φαινόμενο.\nΣύμφωνα με την έρευνα της Διεθνούς Ένωσης για τη Μόλυνση του Αέρα και την Εγκυμοσύνη (ICAPPO) υπό την καθοδήγηση της καθηγήτριας Τρέισι Γούντραφ και των συναδέλφων της από το Πανεπιστήμιο της Καλιφόρνια η σχέση ανάμεσα στα αιωρούμενα σωματίδια και το βάρος των μωρών είναι δοσοεξαρτώμενη. Δηλαδή όσο περισσότερα ήταν τα αιωρούμενα σωματίδια στον αέρα, τόσο χαμηλότερο ήταν το μέσο βάρος γέννησης των μωρών.\nΓυμναστείτε χωρίς να ξοδευτείτε\nΟι καθημερινές δουλειές είναι το ίδιο ωφέλιμες με την άσκηση στο γυμναστήριο.\nΤο να ανεβοκατεβαίνουμε τις σκάλες ή να μαζεύουμε τα πεσμένα φύλλα κάνει καλό στην καρδιά, όσο το να πηγαίνουμε στο γυμναστήριο.\nΣύμφωνα με έρευνα του Oregon State University οι σύντομες, εκρηκτικές δραστηριότητες κατά τη διάρκεια της ημέρας είναι το ίδιο ωφέλιμες με την τακτική άσκηση σε μια αίθουσα γυμναστηρίου.\nΗ ήπια άσκηση, όπως το περπάτημα ενώ μιλάει κανείς στο τηλέφωνο, κάνει επίσης καλό καθώς συντελεί στην μείωση του κινδύνου εμφάνισης καρδιαγγειακών ασθενειών, διαβήτη, υψηλής αρτηριακής πίεσης και χοληστερίνης.\nΟ καθηγητής Brad Cardinal, ειδικός σε θέματα άθλησης και φυσικής αγωγής, που συνέγραψε τη μελέτη ανέφερε: «Είναι πιο φυσικός τρόπος άσκησης. Το μόνο που χρειάζεται να κάνει κανείς είναι να περπατά και να κινείται όσο μπορεί περισσότερο. Είναι πιο αποτελεσματικό από το να εγγραφεί κανείς σε ένα γυμναστήριο. Θα νιώθετε πιο υγιείς, πιο κινητικοί και ευδιάθετοι».\nΟ ίδιος προτείνει να παρκάρουμε τα αυτοκίνητά μας και να περπατάμε περισσότερο ή να κάνουμε ποδήλατο. Ακόμη, στη σωματική ευεξία βοηθούν τα καθίσματα, τα push ups και το σκοινάκι κατά τη διάρκεια των διαφημίσεων όταν βλέπουμε τηλεόραση.\nΤα γαλακτοκομικά στη διατροφή των παιδιών\nΑπαραίτητη η αυξημένη πρόσληψη τέτοιων προϊόντων.\n«Αν δεν πιεις το γάλα σου δεν θα πας πουθενά». Μια χιλιοειπωμένη φράση από μεγάλους και χιλιοακουσμένη από μικρούς… Πόσες φορές σαν γονείς έχετε καβγαδίσει πρωί πρωί με το παιδί σας για να πιει έστω ένα ποτήρι γάλα πριν φύγει για το σχολείο;\nΗ αλήθεια είναι ότι το πρωινό είναι το πιο σημαντικό γεύμα για να ξεκινήσει το παιδί την ημέρα του, αλλά και η καλύτερη ευκαιρία για κατανάλωση γαλακτοκομικών προϊόντων. Πόσα παιδιά όμως καταναλώνουν συστηματικά ένα σωστό πρωινό και καλύπτουν τις απαιτήσεις για την ηλικία τους σε θρεπτικά συστατικά;\nΑυτό που πρέπει να μας ανησυχεί στις μέρες μας, εκτός από τη μάστιγα της παιδικής παχυσαρκίας, είναι και το γεγονός ότι τα παιδιά δεν προσλαμβάνουν καθημερινά τα απαραίτητα θρεπτικά συστατικά. Ερευνητικά δεδομένα υποδεικνύουν ότι τα παιδιά έχουν ανεπαρκή πρόσληψη σε κάλιο, ασβέστιο, μαγνήσιο, φώσφορο και βιταμίνες Α, C, D, E και K, σύμφωνα με τις αμερικάνικες διατροφικές συστάσεις του 2010, λόγω της μειωμένης κατανάλωσης φρούτων, λαχανικών, προϊόντων ολικής άλεσης αλλά και γαλακτοκομικών προϊόντων.\nΤο γάλα και άλλα γαλακτοκομικά προϊόντα, όπως το τυρί και το γιαούρτι, παρέχουν ασβέστιο, κάλιο, φώσφορο, πρωτεΐνη, βιταμίνη Α και βιταμίνη D- πέντεαπό τα βασικά θρεπτικά συστατικά στα οποία παρατηρούνται ελλείψεις στη διατροφή των παιδιών.\nΓια να καλύψουν τα παιδιά τις συστάσεις αυτών των θρεπτικών συστατικών, απαιτείται αυξημένη πρόσληψη γαλακτοκομικών χαμηλής περιεκτικότητας σε λιπαρά. Συγκεκριμένα, τα παιδιά ηλικίας 4-8 ετών πρέπει να καταναλώνουν 2 φλιτζάνια- μερίδες γαλακτοκομικών και τα παιδιά 9 ετών και πάνω 3 φλιτζάνια-μερίδες την ημέρα.\nΤο πρωινό είναι ένα γεύμα όπου μπορούμε να εξασφαλίσουμε την κατανάλωση τουλάχιστον μιας μερίδας γαλακτοκομικών χαμηλής περιεκτικότητας σε λιπαρά.Μελέτες αποδεικνύουν ότι η κατανάλωση πρωινού σχετίζεται με την υγεία και την ευημερία των παιδιών και των εφήβων. Παιδιά που τρώνε πρωινό έχουν την τάση να προσλαμβάνουν περισσότερες θρεπτικές ουσίες από τα παιδιά που δεν τρώνε πρωινό.\nΠαράλληλα, όσα παιδιά παραλείπουν το πρωινό, έχουν λιγότερες πιθανότητες να καλύψουν τις ελλείψεις θρεπτικών συστατικών που δημιουργεί η απουσία πρωινού με τα υπόλοιπα γεύματα κατά τη διάρκεια της ημέρας. Επιπλέον, τα παιδιά που προσλαμβάνουν πρωινό βελτιώνουν τις διατροφικές τους συνήθειες, έχουν λιγότερες πιθανότητες να γίνουν παχύσαρκα, ενώ φαίνεται να έχουν και υψηλότερες επιδόσεις στο σχολείο.\nΈνα σωστό πρωινό πρέπει να καλύπτει το 1/4 της συνιστώμενηςη μερήσιας πρόσληψης (ΣΗΠ) για θερμίδες, πρωτεΐνες, ασβέστιο, σίδηρο, βιταμίνες Α και C. Μερικές επιλογές για ένα ισορροπημένο πρωινό μπορεί να είναι:\n1 φλιτζάνι γάλα ή 1 γιαούρτι με δημητριακά πρωινού, χωρίς προσθήκη ζάχαρης και 1 φρούτο\n1 τοστ (με ψωμί ολικής άλεσης, μαργαρίνη, τυρί, γαλοπούλα) και 1 φυσικό χυμό\n1 φλιτζάνι γάλα με 1-2 φέτες ψωμί ολικής άλεσης με μαργαρίνη, μέλι και 1 φρούτο\n1 φλιτζάνι γάλα, 1 κουλούρι Θεσ/νίκης και 1 φρούτο\nΟι επιλογές σε γαλακτοκομικά καλό είναι να περιλαμβάνουν εκτός από γάλα, προϊόντα όπως τυρί και γιαούρτι. Σε αυτό το σημείο, οι γονείς ίσως αναρωτηθούν αν επιτρέπονται στη διατροφή του παιδιού τα γαλακτοκομικά προϊόντα που έχουν πρόσθετα σάκχαρα, όπως τα επιδόρπια γιαουρτιού ή σοκολατούχο γάλα. Η παιδική παχυσαρκία είναι γεγονός ότι αυξάνεται ραγδαία και η αυξημένη κατανάλωση τροφίμων πλούσιων σε ζάχαρη είναι επιβαρυντικός παράγοντας.\nΩστόσο, αρκετές μελέτες στις ΗΠΑ έδειξαν ότι όταν καταργήθηκε το σοκολατούχο γάλα από τα σχολικά γεύματα, η κατανάλωση γάλακτος μειώθηκε κατά 35%. Φάνηκε επίσης, ότι τα θρεπτικά συστατικά που δεν προσλαμβάνονταν με τη μείωση της κατανάλωσης του γάλακτος είναι απαραίτητα και δεν ήταν εύκολο να αντικατασταθούν από άλλα τρόφιμα.\nΣτην πραγματικότητα, για να αναπληρωθούν αυτά τα θρεπτικά συστατικά με την κατανάλωση άλλων τροφίμων,θα πρέπει να προστεθούν στη διατροφή συνολικά περισσότερες θερμίδες και λίπος. Όπως και το λευκό γάλα, έτσι και το σοκολατούχο, είναι μια πηγή ασβεστίου, πρωτεΐνης, φωσφόρου, ριβοφλαβίνης, καλίου, νιασίνης και βιταμινών Α, Β12 και D.\nΒέβαια, είναι ιδιαίτερα σημαντικό να συνηθίσουν τα παιδιά να πίνουν το γάλα και να τρώνε γαλακτοκομικά προϊόντα χωρίς προσθήκες σακχάρων. Οι γονείς, λαμβάνοντας υπόψη ότι οι γευστικές προτιμήσεις του ατόμου καθιερώνονται από την παιδική ηλικία, οφείλουν να έχουν σαν προτεραιότητα την εκπαίδευση του παιδιού για υγιεινές επιλογές τροφίμων, περιορίζοντας γενικότερα τη ζάχαρη και εντάσσοντάς τη με μέτρο σε ένα ισορροπημένο πρόγραμμα διατροφής.\nΣυμβουλές για να τρέφεστε σωστά\nΠόσες είναι οι αναγκαίες μερίδες για μια καλή υγεία.\nΑν έχετε πάρει κάποια παραπανίσια κιλά τα οποία θέλετε να ξεφορτωθείτε, ή πολύ απλά θέλετε να διατηρείστε σε φόρμα, τότε οι ακόλουθες συμβουλές ίσως σάς φανούν πολύ χρήσιμες. Κι αυτό γιατί πολλοί τείνουν να πιστεύουν λανθασμένα κάποια πράγματα... Προς αποκατάσταση της αλήθειας λοιπόν έχουμε και λέμε...\nΤα ενεργειακά ποτά στο «μικροσκόπιο»\nΕρωτηματικά σχετικά με πιθανούς κινδύνους για την υγεία.\nΠόσο ασφαλή είναι τελικά τα ενεργειακά ποτά; Ο προβληματισμός για τα δημοφιλή energy drinks αντί να μειώνεται μεγαλώνει, ιδιαίτερα όταν οι έρευνες δείχνουν ότι αποτελούν επιλογές υψηλής προτίμησης ανάμεσα στους νέους και τους εφήβους.\nΜια πρόσφατη μελέτη που δημοσιεύεται στο περιοδικό Pediatrics καταγράφει αναλυτικά το περιεχόμενο, τα οφέλη και τους κινδύνους των ενεργειακών ποτών.\nΠρώτα απ’ όλα η κατανάλωση ενεργειακών ποτών μεταξύ των εφήβων έχει εκτιναχθεί από το 16% που ήταν το 2003, στο 35% το 2008. Μια άλλη μελέτη σε κολέγιο κατέγραψε ότι το 50% των σπουδαστών καταναλώνει το λιγότερο 1-4 energy drinks το μήνα. Για το 2012 μάλιστα καταγράφηκαν αρκετές εισαγωγές στα εξωτερικά ιατρεία νοσοκομείων εξαιτίας ενεργειακών ποτών στις Ηνωμένες Πολιτείες που θορύβησαν τις Αρχές.\nΤι είναι αυτό που περιέχουν τα ενεργειακά ποτά που μπορεί να κρύβει κινδύνους για την υγεία;\nΤα πιο συνηθισμένα συστατικά ενός ενεργειακού ποτού είναι:\n- Βιταμίνες του συμπλέγματος B\nΗ ποσότητα κάθε συστατικού που περιέχεται στα ενεργειακά ποτά δεν είναι πάντα ξεκάθαρη. Επιπλέον η μίξη μεταξύ τους δεν έχει διευκρινιστεί επιστημονικά αν τελικά κρύβει μεγαλύτερο κίνδυνο από τα επιμέρους οφέλη που μπορεί να παρέχει καθένα ξεχωριστά. Επίσης αυτό που υπογραμμίζει η μελέτη είναι η συνήθεια πολλών νέων να αναμιγνύουν τα ενεργειακά ποτά με αλκοόλ ή ακόμη και με τη λήψη αντικαταθλιπτικών χαπιών.\nΣε υψηλά επίπεδα κινείται η κατανάλωση ενεργειακών ποτών από τους μαθητές και στην Ελλάδα. Σύμφωνα με πρόσφατη έρευνα του ΕΦΕΤ, το ποσοστό κατανάλωσης ανάμεσα στους εφήβους κυμαίνεται στο 43,9%.\nΑπό όσους δήλωσαν ότι καταναλώνουν ενεργειακά ποτά το 55,4% ήταν αγόρια.\nΑνησυχητικό είναι το γεγονός ότι το 17,0% δήλωσε ότι δοκίμασε πρώτη φορά ενεργειακά ποτά στο δημοτικό. Σε ποσοστό 47,9% δοκίμασαν στο γυμνάσιο και το 23,7% στο λύκειο.\nΤο 73,5% δήλωσε ότι τα καταναλώνουν επειδή απλά τους αρέσει η γεύση τους ενώ να 41,9% τα επιλέγει διότι πιστεύει ότι τα ενεργειακά ποτά τους δίνουν την ενέργεια που χρειάζονται.\nΣτην έρευνα συμμετείχαν 4.562 μαθητές λυκείου από διάφορες περιοχές της Ελλάδας, από αυτούς 2.042 ήταν αγόρια, οι περισσότεροι δεν φάνηκε να γνωρίζουν ότι τα ενεργειακά ποτά περιέχουν καφεΐνη.\nΠολλά μένουν ακόμη να διερευνηθούν, όπως οι επιπτώσεις στην υγεία από την μακροχρόνια κατανάλωση ενεργειακών ποτών, η σωστή ενημέρωση πάντως γονιών και παιδιών κρίνεται από όλους απαραίτητη.\nΜας προμηθεύει με σχεδόν το 100% της συνιστώμενης ημερήσιας πρόσληψης σε βιταμίνη C.\nΈνα μέτριο σε μέγεθος πορτοκάλι μας παρέχει 62 θερμίδες και μας προμηθεύει με σχεδόν το 100% της συνιστώμενης ημερήσιας πρόσληψης σε βιταμίνη C. Η περιεκτικότητά τους σε νάτριο είναι χαμηλή. Επίσης η αύξηση της γλυκαιμίας που προκαλούν είναι χαμηλή.\nΔοκιμάστε να το προσθέσετε σε βινεγκρέτ σαλάτας, ν' αρωματίσετε με το ξύσμα του ή με τον χυμό του, πατάτες με μυρωδικά στο φούρνο, στο λεμονάτο κοτόπουλο ή το χοιρινό της κατσαρόλας. Ταιριάζει με όσπρια, όπως τα ρεβίθια (το συνηθίζουν στην Κρήτη), γιατί σπάει τη μονότονη γεύση τους, ενώ κάνει καλή παρέα και με το ψάρι.\nΚλείνει το Παράρτημα της Πολυκλινικής\nΟι μονάδες του μεταφέρονται σε άλλα νοσοκομεία της Αττικής.\nΤην μεταφορά του προσωπικού και του τεχνολογικού εξοπλισμού του Παραρτήματος της Πολυκλινικής (πρώην 3ο Θεραπευτήριο ΙΚΑ) σε νοσοκομεία της Αττικής, με στόχο την ενίσχυσή τους τους, αλλά και την εξοικονόμηση πόρων, ανακοίνωσε το υπουργείο Υγείας.\nΕιδικότερα, και σύμφωνα με την σχετική απόφαση του υπουργού Υγείας κ. Ανδρέα Λυκουρέντζου, ενοποιείται η Μονάδα Τεχνητού Νεφρού του Παραρτήματος, με την αντίστοιχη μονάδα του νοσοκομείου «Ευαγγελισμός», ο εκσυγχρονισμός της οποίας ολοκληρώνεται στο τέλος Φεβρουαρίου.\nΠαράλληλα, ιατρικό και νοσηλευτικό προσωπικό της Μονάδος Αυξημένης Φροντίδας του Παραρτήματος μετακινείται προς στελέχωση της αντίστοιχης μονάδος του νοσηλευτικού ιδρύματος «Γ. Γεννηματάς», ώστε να τεθεί άμεσα σε λειτουργία.\nΜε την κίνηση αυτή μεταφέρονται πέντε κλίνες ΜΑΦ (Μονάδα Αυξημένης Φροντίδας) στον «Ευαγγελισμό», και επιτρέπεται να ανοίξουν επτά κλίνες ΜΑΦ στο «Γεννηματάς», οι οποίες μέχρι σήμερα δεν λειτουργούσαν.\nΤο λοιπό προσωπικό, ο εξοπλισμός και οι λοιπές κλινικές και τμήματα του παραρτήματος της Πολυκλινικής ενσωματώνονται στις υπηρεσίες του συμπλέγματος νοσοκομείων «Ευαγγελισμός- Οφθαλμιατρείο – Πολυκλινική» ή μεταφέρονται σε φορείς της 1ης Υ.ΠΕ Αττικής.\nΌπως προκύπτει από τα στοιχεία του υπουργείου Υγείας, με την απόφαση αυτή επιτυγχάνεται εξοικονόμηση πόρων ύψους 249.600 ευρώ ετησίως, τουλάχιστον, από τη διακοπή καταβολής μισθώματος για το κτίριο του Παραρτήματος της Πολυκλινικής, επί της οδού Καποδιστρίου 4.\nΠαράλληλα, και όπως υπογραμμίζεται σε σχετική ανακοίνωση «αξιοποιούνται υποδομές, εξοπλισμός και προσωπικό, ενισχύονται οι ενοποιημένες νοσοκομειακές μονάδες και αναβαθμίζονται οι παρεχόμενες υπηρεσίες υγείας προς όφελος των πολιτών».\nΠάντως τα σωματεία εργαζομένων του Παραρτήματος αλλά και του Ευαγγελισμού καταγγέλλουν «την απόφαση της κυβέρνησης να υποβαθμίσει πλήρως την ΠΟΛΥΚΛΙΝΙΚΗ μέχρι και το οριστικό της κλείσιμο».\nΟι εργαζόμενοι καλούν σε συγκέντρωση διαμαρτυρίας στις 10 το πρωί της Παρασκευής έξω από το Παράρτημα στην πλατεία Κάνιγγος και σε πορεία προς το υπουργείο Υγείας.\nΣυμβουλές για το ασφαλές πάγωμα και απόψυξη τροφίμων.\nΜην πετάτε φαγητά -και επομένως λεφτά- στα σκουπίδια! Εξοικονομήστε χρήματα χρησιμοποιώντας με ασφάλεια την κατάψυξη του ψυγείου. Εκμεταλλευτείτε στο έπακρο τις δυνατότητές της για να μην περνάτε ατελείωτες ώρες μέσα στην κουζίνα και απολαύστε υγιεινά τρόφιμα όλο το χρόνο χωρίς να τα πληρώνετε πανάκριβα...\nΗ αρχή είναι το ήμισυ του παντός! Ενημερωθείτε, λοιπόν, για τις σωστές κινήσεις που πρέπει να κάνετε ώστε να προετοιμάσετε σωστά τα τρόφιμα και τα φαγητά πριν τα καταψύξετε...\nΚάποια τρόφιμα προτιμότερο να μην καταψύχονται. Σ’ αυτά συμπεριλαμβάνονται: τηγανισμένα και πανέ φαγητά, μαγειρεμένα που έχουν τραβήξει πολύ νερό (π.χ. ζυμαρικά), όσα περιέχουν ζελατίνη, κιμάς (ευάλωτος στα μικρόβια), τεμαχισμένο συκώτι, εντόσθια (πολύ επικίνδυνα) και φρέσκα ιχθυηρά.\n- Ζεμάτισέ τα: Τα περισσότερα νωπά λαχανικά και χόρτα, αλλά με αρκετές εξαιρέσεις (π.χ. αρακάς, καρότα, κολοκύθα, μπρόκολο, πιπεριές), πρέπει πρώτα να ζεματίζονται για 1-5’.\n- Άπλωσέ τα: Τα φρούτα είναι προτιμότερο να καταψύχονται σε μορφή πουρέ ή χυμού (σε παγοθήκες). Για να καταψύξετε και μικρού μεγέθους φρούτα, τα πλένετε, τα στεγνώνετε, τα απλώνετε σε ταψί σε μια στρώση, τα βάζετε στο ψυγείο μέχρι να σκληρύνουν και τα καταψύχετε μέσα σε γυάλινο δοχείο με καπάκι ή σακούλα.\nΗ κατάψυξη δεν σκοτώνει τα μικρόβια, απλώς σταματάει τον πολλαπλασιασμό τους. Η φάση της απόψυξης, λοιπόν, είναι το ίδιο σημαντική όσο και η κατάψυξη...\n- Σε κρύο νερό: Ενδείκνυται ως λύση ανάγκης, εάν έχετε μικρά και λεπτά φιλέτα κρέατος τα οποία ξεχάσατε να βγάλετε από την κατάψυξη ή βιάζεστε να ξεπαγώσετε: Βάζετε κρύο νερό σε μεγάλο μπολ ή σε αεροθερμική συσκευασία και βυθίζετε το κρέας, αλλάζοντας πλήρως το νερό κάθε 30'. Μην ξεπαγώνετε ωμά τρόφιμα σε ζεστό νερό ή τρεχούμενο!\nΌλα τα κατεψυγμένα τρόφιμα έχουν... ημερομηνία λήξης. Δεν συντηρούνται επ’ αόριστον! Γενικά, μην αφήνετε μαγειρεμένα φαγητά στην κατάψυξη πάνω από 2-3 μήνες.\nΗ δίαιτα του διαβητικού\nΒασικές οδηγίες για μια ισορροπημένη διατροφή.\nΟ διαβήτης και η ρύθμιση του σακχάρου εκλαμβάνεται από τους περισσότερους ως κάτι που τους αποκλείει από τη γαστρονομική απόλαυση. Κι όμως αυτό είναι μια τελείως λανθασμένη άποψη. Η δίαιτα του διαβητικού ή καλύτερη η σωστή διατροφή ενός διαβητικού ασθενούς είναι ίσως αυτή που θα πρέπει να ακολουθούν οι περισσότεροι άνθρωποι.\nΑυτό που θα πρέπει να προσέχει ένας διαβητικός είναι οι ποσότητες που πρέπει να καταναλώνει σε συγκεκριμένες ομάδες τροφίμων, η ποσότητα των γλυκών και τα οργανωμένα γεύματα. Τίποτα δεν είναι απαραίτητα κακό ή απαγορευμένο αρκεί η κατανάλωσή του να γίνεται σωστά.\nΒασικές οδηγίες για μια διαβητική δίαιτα\n- Τα τακτικά γεύματα: Βασικό είναι να υπάρχουν 3 γεύματα την ημέρα, πρωινό, μεσημεριανό, βραδινό και 2 ενδιάμεσα σνακ.\n- Τα τρόφιμα πλούσια σε φυτικές ίνες: Τέτοια είναι τα λαχανικά, φρούτα, δημητριακά, όσπρια, ζυμαρικά ολικής άλεσης.\n- Να αποφεύγετε το λίπος.\n- Να γίνεται μικρή κατανάλωση αλκοόλ.\n- Να αποφεύγεται η ζάχαρη και τα γλυκά σε μεγάλες ποσότητες.\n- Να ελέγχετε τα κιλά σας.\nΤι να επιλέξει ο διαβητικός για τη δίαιτά του\nΚρέας: Γενική αρχή είναι το άπαχο κρέας ή τα άπαχα κομμάτια κρέατος. Το κόκκινο κρέας μπορεί να καταναλώνεται μια φορά την εβδομάδα ή και πιο αραιά.\nΠουλερικά μπορείτε να προσθέσετε στη διατροφή σας 2 φορές την εβδομάδα. Καλύτερη θεωρείται η γαλοπούλα και το κοτόπουλο χωρίς την πέτσα. Στο χοιρινό προτιμήστε το ψαρονέφρι.\nΠολύ λιπαρά κρέατα όπως το αρνί και το κατσίκι καλό είναι να αποφεύγονται ή να τα τρώτε πολύ αραιά. Μπορείτε επίσης να τρώτε 3 αυγά την εβδομάδα.\nΨάρια - θαλασσινά: Μπορούν να υπάρχουν στο διαιτολόγιό σας 2 φορές την εβδομάδα.\nΌσπρια: Δύο φορές την εβδομάδα. Καλύτερη επιλογή είναι οι φακές και ακολουθούν τα ρεβίθια και τα φασόλια με τελευταία τη φάβα. Τα όσπρια έχουν πολύ άμυλο οπότε χρειάζεται προσοχή στην ποσότητα.\nΛαχανικά: Καθημερινά. Η ποσότητα ποικίλει από το αν είναι ωμά η βρασμένα. Στα ωμά η ποσότητα αυξάνεται μέχρι και 6 φλιτζάνια.\nΠροτιμάτε μαρούλι, κολοκυθάκια, αγγούρια, ραπανάκια, ραδίκια, μανιτάρια, κρεμμύδι, σκόρδο, λεμόνι.\nΠροσοχή στις ντομάτες, τις μπάμιες, τις μελιτζάνες, το λάχανο, το κουνουπίδι, το μπρόκολο και το καρότο. Τα φρέσκα φασολάκια όπως και ο αρακάς θεωρούνται πλήρης τροφή κι όχι λαχανικό.\nΦρούτα: Καθημερινά ένας διαβητικός μπορεί να φάει έως και 3 φρούτα.\nΠροσοχή χρειάζονται το καρπούζι, τα σταφύλια, η μπανάνα, το πεπόνι, τα δαμάσκηνα, οι βανίλιες, τα κορόμηλα καθώς περιέχουν περισσότερα φυσικά σάκχαρα. Επίσης προσοχή στους χυμούς ιδιαίτερα αν είναι τυποποιημένοι και έχουν προσθήκη ζάχαρης.\nΤυριά - Γαλακτοκομικά: Δύο ποτήρια γάλα ή γιαούρτι άπαχα την ημέρα όπως και μικρές ποσότητες άπαχων τυριών. Προτιμάτε το ανθότυρο, το κατίκι, μυζήθρα, αποφύγετε τα πλούσια σε λιπαρά κίτρινα τυριά.\nΓλυκά: Μια φορά την εβδομάδα αν διατηρείτε ρυθμισμένο το σάκχαρό σας. Τα γλυκά που θα επιλέξετε να είναι φτιαγμένα με υποκατάστατα ζάχαρης και ελαιόλαδο αντί βουτύρου. Προσοχή επίσης στο μέλι.\nΔημητριακά: Καθημερινά 3 φέτες ψωμί ολικής άλεσης και αντίστοιχα ζυμαρικά.\nΝερό: Στη διαβητική δίαιτα θα πρέπει να υπάρχουν 8 ποτήρια νερό την ημέρα.\nΑλκοόλ: Προτιμήστε το μαζί με το φαγητό και κυρίως κρασί. Απαγορευτικό είναι το ούζο καθώς περιέχει ζάχαρη.\nΌπως θα παρατηρήσατε η δίαιτα του διαβητικού δεν απέχει πολύ από τους κανόνες της σωστής μεσογειακής διατροφής. Βασικό είναι επίσης να χρησιμοποιείτε ελαιόλαδο και όχι άλλα λίπη.\nΑυτές είναι κάποιες βασικές οδηγίες για μια διατροφή κατάλληλη για τους ανθρώπους με διαβήτη. Για εξειδικευμένο διατροφικό πλάνο βασισμένο στις δικές σας ιδιαιτερότητες και ανάγκες θα πρέπει να συμβουλευτείτε το γιατρό ή τον διατροφολόγο σας.\nΜυστικά για τη βελτίωση της διάθεσης.\nΠολλές γυναίκες πανικοβάλλονται και μόνο στην ιδέα ότι πλησιάζει η περίοδος της κλιμακτηρίου τους και αυτό γιατί ακούνε από τις φίλες τους και το περιβάλλον τους για κάποιες «κακές κλιμακτηρίους».\nΤι σημαίνει αυτό και πώς θα μπορέσουμε να συνεχίσουμε κανονικά τη ζωή μας βιώνοντας και επιβιώνοντας αυτής της τόσο σημαντικής περιόδου;\nΤι είναι κλιμακτήριος\nΣτα λεξικά αναφέρεται «στην εποχή και στο φαινόμενο της μεταβολής στη γονιμότητα και τη σεξουαλική δραστηριότητα». Ουσιαστικά όμως πρόκειται για το χρονικό διάστημα πριν, κατά τη διάρκεια και μετά την εμμηνόπαυση.\nΟ μέσος όρος ηλικίας γυναικών που σταματάει η περίοδος τους (εμμηνόπαυση) είναι τα 52 χρόνια, παρόλα αυτά μπορεί να συμβεί στα 30 ή τα 60. Αυτή η περίοδος στη ζωή μιας γυναίκας μπορεί να είναι δραματική ή πολύ απλή, διαφέρει από γυναικά σε γυναίκα αλλά το αποτέλεσμα είναι ίδιο: παύουν να έχουν περίοδο.\nΚάποιοι λένε πως είναι η ανάποδη εφηβεία- μια εποχή με συγκρούσεις με πολλές ορμόνες και συναισθήματα. Η περίοδος της κλιμακτηρίου διαρκεί 2-5 χρόνια πριν την εμμηνόπαυση, ως την περίοδο αποκατάστασης των ορμονών της γυναίκας μετά από αυτή (2-5 χρόνια μετά-μπορεί να φτάσουν και τα 10).\nΠοια είναι τα συμπτώματα της εμμηνόπαυσης\nΤα συμπτώματα της κλιμακτηρίου μπορούν να ποικίλουν από ελαφρές εξάψεις μέσα στη νύχτα ως πολύ ιδρώτα όλη τη μέρα και τη νύχτα. Μερικές γυναίκες έχουν κηλίδες αίματος για μερικούς μήνες και άλλες αιμορραγίες για χρόνια. Αυτά τα συμπτώματα προκαλούνται από την ορμονική ανισορροπία και αλλαγή αλλά συνδέονται άμεσα με τη διατροφή, τον τρόπο ζωής και γενετικούς παράγοντες.\nΠολλές γυναίκες φτάνουν τα 50 χρόνια, εργαζόμενες 60 ώρες την εβδομάδα, φροντίζοντας μια οικογένεια –παιδιά και γονείς- έχοντας ελάχιστο χρόνο για τον εαυτό τους. Αυτό έχει ως αποτέλεσμα να εξαντλήσουν τις ορμόνες τους και να έχουν ελάχιστο απόθεμα για να αντεπεξέλθουν σε αυτή τη φυσική περίοδο της ζωής τους, όταν το σώμα εξοικονομεί ορμόνες για το δεύτερο μισό της ζωής μας.\nΙδανικά οι γυναίκες θα πρέπει να έχουν περισσότερο χρόνο να ξεκουράζονται και να απολαύσουν την αλλαγή των χρόνων που ακολουθούν, αν και ελάχιστες έχουν αυτή τη δυνατότητα.\nΤι είναι η κακή κλιμακτήριος\nΠολλές φορές ακούμε γυναίκες να παραπονιούνται ότι περνούν μια πολύ κακή κλιμακτήριο. Αυτό όμως τι σημαίνει; Γιατί για κάποια γυναίκα η αϋπνία μπορεί να είναι κακή κλιμακτήριος και για κάποια άλλη που έχει περισσότερα συμπτώματα να είναι η δική της.\nΚακή κλιμακτήριος είναι όταν φτάνουμε σε σημεία που δεν αναγνωρίζουμε τον εαυτό μας: πέρα από τις σωματικές αλλαγές βιώνουμε και συναισθηματικές. Το ότι δεν μπορώ να κάνω πλέον παιδιά μπορεί να ερμηνευτεί ότι είμαι άχρηστη, δεν θέλω πια σεξ, δεν έχω λόγο ύπαρξης, βυθίζομαι σε κατάθλιψη, κλαίω, γίνομαι υπερευαίσθητη, αισθάνομαι εγκατάλειψη.\nΠολλές φορές αυτή η περίοδος συμπίπτει με άλλες αλλαγές στην οικογένεια: τα παιδιά φεύγουν από το σπίτι (για σπουδές ή γάμο), πεθαίνουν οι γονείς και αυτό επιβαρύνει την κατάσταση. Τα συναισθήματα περιπλέκονται και το άγχος γίνεται μεγαλύτερο. Η βοήθεια κάποιου ειδικού σε αυτή τη φάση είναι σημαντική.\nΑυτό που αρχικά χρειάζεται να κάνουμε είναι να συνειδητοποιήσουμε πως πρόκειται για μια περίοδο αλλαγών και αυτό είναι κάτι που μπορούμε να χρησιμοποιήσουμε υπέρ μας: αρχίστε να απολαμβάνετε πράγματα (καλύτερη διατροφή, άσκηση, περιποίηση).\nΔώστε την ευκαιρία στον εαυτό σας να εκφραστεί, να εξωτερικεύσει αυτό που νιώθετε και να βιώσετε αυτή την πορεία προς την ωριμότητα. Μην κρατάτε πράγματα και συναισθήματα μέσα σας: αυτά σας κάνουν να ξυπνάτε τη νύχτα.\nΚάντε σωστή διατροφή, γυμναστείτε, προσπαθήστε να κοιμόσαστε καλύτερα, ακολουθήστε πρόγραμμα αποτοξίνωσης για να διώξετε τις τοξίνες που σας έχουν καταβάλει. Πάρτε συμπληρώματα που θα συστήσει ο γιατρός.\nΑναζητήστε τις ισορροπίες στις οικογενειακές σχέσεις, γνωρίζοντας πως πολλά έχουν αλλάξει και δεν μπορούν να γίνουν όπως πριν από 30 χρόνια. Αυτό δε σημαίνει κατάθλιψη και αντικαταθλιπτικά. Δείτε το καλό που μπορεί να βγει από αυτή τη νέα φάση της ζωής μας.\nΗ κλιμακτήριος είναι πράγματι η δεύτερη εφηβεία και καλό είναι να μπορέσουμε να τη βιώσουμε με αυτό τον τρόπο.\nΗ μετάβαση στην εμμηνόπαυση μπορεί να είναι μια περίοδος αντίδρασης και έμπνευσης. Αν και οι μεταβάσεις σε κάθε φάση της ζωής είναι δύσκολες, πολλές γυναίκες βιώνουν αυτή την περίοδο σαν ελευθερία και προσωπική ωρίμανση.\nΣκέψου θετικά: Όπως ήδη αναφέραμε η απουσία θετικών σκέψεων έχει μεγαλύτερο αρνητικό αποτέλεσμα στην υγεία και τη διάθεση μας.\nΈνας καλός τρόπος είναι να κρατάς ημερολόγιο για τα πράγματα που σε κάνουν να νιώθεις καλά, π.χ. πριν κοιμηθώ να γράψω 2-3 πράγματα για τα οποία είμαι ευγνώμων, που με ικανοποίησαν, που με έκαναν να νιώσω καλά. Μένω με αυτές τις σκέψεις για λίγο. Με το πέρασμα του χρόνου προσπαθώ να εντοπίσω αυτά τα θετικά στη διάρκεια της ημέρας και έτσι δεν επικεντρώνομαι στα αρνητικά.\nΒρες χρόνο για εσένα: Ασκήσου, φάε σωστά, κάνε ασκήσεις χαλάρωσης, κάνε ψυχοθεραπεία. Αυτά σε βοηθούν να ανταπεξέλθεις στο άγχος που σε πνίγει.\nΑν μπορείς να αφιερώνεις 15’ την ημέρα για να συγκεντρωθείς στον εαυτό σου και να οργανώσεις πράγματα που θα σε κάνουν να νιώσεις καλύτερα θα παρατηρήσεις ότι θα γίνουν δραματικές αλλαγές στην ζωή σου και στον τρόπο που βλέπεις και αντιδράς στα πράγματα.\nΜείνε κοινωνική: Το να ανήκεις σε συλλόγους, να έχεις φίλους, να βγαίνεις να έχεις κοινωνική ζωή είναι το σημαντικότερο στοιχείο για να αισθάνεσαι καλά. Η «παρέα» θα σε κινητοποιήσει να δραστηριοποιηθείς και να κάνεις πράγματα που θα σε ευχαριστήσουν.\n- Κάνε ελέγχους.\n- Επισκέψου γιατρό.\n- Ακολούθησε τις οδηγίες.\n- Πρόσεξε της διατροφή σου.\nΖήσε την στιγμή: Προσπάθησε να είσαι συγκεντρωμένη σε κάθε λεπτό της ζωής σου. Αυτό θα σε βοηθήσει να αποφύγεις την ανησυχία για το μέλλον ή την εμμονή με το παρελθόν.\n- Θέτε στόχους για το μέλλον.\n- Οι στόχοι να περικλείουν πράγματα που σου αρέσουν.\n- Βάλε μικρούς στόχους για να μπορείς να τους πετύχεις και να μην απογοητευτείς.\nΑνανέωσε τις σχέσεις σου:\n- Οι σχέσεις αλλάζουν με τον χρόνο και εσύ.\n- Δες κάθε σχέση σε νέα βάση.\n- Επαναπροσδιόρισε τον ρόλο σου.\n- Δες τι ζητάς από τους άλλους και τι ζητούν οι άλλοι από εσένα.\n- Ίσως ανήκεις στην κατηγορία των ανθρώπων που δεν διεκδικούν πράγματα.\n- Μονό αν νιώσεις ότι έχεις πει ό,τι θέλεις θα μπορέσεις να κοιμάσαι ήσυχα το βράδυ.\nΔέξου τους άλλους όπως είναι: Είναι σκληρό να αλλάζουμε εμείς για τους άλλους. Αν μπορέσεις να δεχτείς τους άλλους όπως είναι και να δείξεις και το δικό σου πραγματικό εαυτό τότε μόνο θα μπορέσεις να συνεχίσεις να ζεις με την αποδοχή.\nΧαμογέλα: Το γέλιο φέρνει τους ανθρώπους πιο κοντά, μας κάνει να βλέπουμε ευχάριστα πράγματα, ενεργοποιεί την σκέψη μας, ενισχύει τη μνήμη και τη μάθηση μας και μας βοηθά να αντιμετωπίζουμε το στρες στην ζωή μας.\nΤα χαρακτηριστικά κάθε κατηγορίας.\nΑπαραίτητη η κατανάλωση δημητριακών ολικής άλεσης\nΠώς μπορούμε να τα εντάξουμε στη διατροφή μας.\nΣύμφωνα με τις προσταγές της μεσογειακής διατροφής, τα δημητριακά ολικής άλεσης αποτελούν μια ομάδα τροφίμων η οποία πρέπει να περιλαμβάνονται επί καθημερινής βάσης στη διατροφή μας.\nΠαρόλα αυτά πρόσφατες έρευνες έδειξαν ότι το 95% των ενηλίκων δεν καταναλώνει επαρκείς ποσότητες μη επεξεργασμένων δημητριακών, ενώ περίπου το 30% των ενηλίκων δεν τα συμπεριλαμβάνει καθόλου στη διατροφή του.\nΠώς συμβάλλουν τα δημητριακά ολικής άλεσης στην προάσπιση της υγείας μας;\nΣύμφωνα με μακροχρόνιες μελέτες, η κατανάλωση τροφίμων ολικής άλεσης συμβάλλουν στη διατήρηση ενός φυσιολογικού βάρους γιατί ενισχύουν τον κορεσμό.\nΕίναι πλούσια σε φυτικές ίνες οι οποίες συμβάλουν στην καλή λειτουργία του εντέρου αλλά και στην απομάκρυνση της χοληστερόλης από την τροφή.\nΈρευνες δείχνουν ότι τα άτομα που καταναλώνουν προϊόντα ολικής άλεσης έχουν μειωμένο κίνδυνο εμφάνισης καρδιαγγειακών νόσων αλλά και καρκίνου του παχέος εντέρου.\nΕίναι πλούσια σε θρεπτικά συστατικά, κυρίως βιταμίνες του συμπλέγματος Β αλλά και σε αντιοξειδωτικά όπως βιταμίνη Ε, χαλκό και σίδηρο.\nΑντικαταστήστε την πρωινή τυρόπιτα στο γραφείο με κράκερ ολικής άλεσης (μπορείτε να βρείτε και σε ατομικές συσκευασίες) σε συνδυασμό με τυρί χαμηλό σε λιπαρά ή ένα ποτήρι γάλα.\nΑν τα παιδιά σας δεν αγαπούν το γάλα, προτείνετε μπισκότα δημητριακών εμπλουτισμένα σε ασβέστιο σε συνδυασμό με ένα χυμό, προκειμένου να καταναλώσουν ένα ισορροπημένο πρωινό, πλούσιο σε θρεπτικά συστατικά και ενέργεια.\nΑντικαταστήστε τα πατατάκια ή τα κουλουράκια με δημητριακά ή μπάρες δημητριακών που είναι πλούσιες σε φυτικές ίνες, αποτελούν ένα εύγευστο σνακ για παιδιά αλλά και για ενήλικες.\nΜειώθηκαν οι λοιμώξεις και τα επικίνδυνα συμβάντα.\nΠόσες ώρες ύπνου είναι απαραίτητες\nΟ αναγκαίος χρόνος ξεκούρασης εξαρτάται από την ηλικία.\nΗ ποσότητα ύπνου που χρειάζεται κάθε άνθρωπος εξαρτάται από διάφορες παραμέτρους με βασικό παράγοντα την ηλικία.\nΔιαβάστε πόσες ώρες χρειάζεται κάθε άνθρωπος ανάλογα με την ηλικιακή του ομάδα...\nΒρέφη: 14-15 ώρες\nΜικρά παιδιά: 12-14 ώρες\nΠαιδιά σχολική ηλικίας: 10-11 ώρες\nΕνήλικες: 7-9 ώρες\nΠέρα από την ηλικία, άλλοι παράγοντες που μπορεί να επηρεάσουν τη διάρκεια ύπνου που χρειάζεται κάποιος είναι:\n- Η εγκυμοσύνη: Οι αλλαγές στο σώμα μιας γυναίκας κατά τη διάρκεια της εγκυμοσύνης μπορεί να αυξήσουν την ανάγκη για ύπνο.\n- Το γήρας: Οι ενήλικες μεγαλύτερης ηλικίας χρειάζονται περίπου την ίδια ποσότητα ύπνου με τους νεότερους ενήλικες.\nΌμως, οι ενήλικες μεγαλύτερης ηλικίας έχουν την τάση να κοιμούνται πιο ελαφρά και να ξυπνούν πιο συχνά κατά τη διάρκεια της νύχτας από ό, τι οι νεότεροι ενήλικες. Έτσι δημιουργείται η ανάγκη για ύπνο κατά τη διάρκεια της ημέρας.\nΘα πρέπει να εφαρμόζεται χωρίς να προκαλεί κόπωση του οργανισμού.\n- Να προσαρμόζεται προς την γενική σωματική κατάσταση και προς τις υπάρχουσες σωματικές και πνευματικές δυνατότητες του ατόμου.\n- Να αποβλέπουν στη βελτίωση των διαφόρων λειτουργιών του οργανισμού και κυρίως της λειτουργίας της κυκλοφορίας και της αναπνοής.\nΤα οφέλη της άσκησης υπερκαλύπτουν τους πιθανούς κινδύνους που προκύπτουν από αυτή, ανεξάρτητα από την παρουσία άλλων παραγόντων κινδύνου.\nΤα έμμεσα οφέλη περιλαμβάνουν ευκαιρίες κοινωνικής συναναστροφής, αίσθημα ευημερίας και υγείας και ενδεχομένως βελτιωμένη ποιότητα ύπνου.\n- Βελτίωση σωματικών και ψυχολογικών παραγόντων.\n- Βελτίωση της λειτουργικότητας.\n- Πρόληψη και θεραπεία νόσου.\n- Πρόληψη των πτώσεων και των τραυματισμών από πτώσεις.\n- Μείωση της θνησιμότητας.\nΣυμβουλές για την αποφυγή σπατάλης.\nΗ ένταση, το άγχος, και οι δυσκολίες γενικά, που έχει επιφέρει η οικονομικής κρίση, μας οδηγούν συχνά σε κακές διατροφικές επιλογές, αυξάνοντας τον κίνδυνο για την εμφάνιση προβλημάτων υγείας. Υγιεινή και ισορροπημένη διατροφή όμως δε σημαίνει απαραίτητα παραπάνω έξοδα, αρκεί να έχουμε τη γνώση και την ικανότητα να κάνουμε τις σωστές επιλογές.\nΕίναι λάθος και δεν υπάρχει λόγος, όταν προσπαθούμε να γλιτώσουμε χρήματα, να τρώμε ανθυγιεινά αγοράζοντας ό,τι πιο φθηνό βρούμε, που τις περισσότερες φορές οι τροφές αυτές είναι πλούσιες σε θερμίδες, λιπαρά, αλάτι και ζάχαρη, με αποτέλεσμα να μπαίνει σε ρίσκο η πληρότητα των θρεπτικών συστατικών που προσλαμβάνουμε.\nΜπορούμε να μειώσουμε τα έξοδα μας, χωρίς να πρέπει να κάνουμε συμβιβασμούς εις βάρος της διατροφής και της υγείας μας. Κάνοντας μόνο λίγες μικρές αλλά σημαντικές αλλαγές στις συνήθειές μας, μπορούμε εύκολα να γλιτώσουμε χρήματα χωρίς όμως να υποβαθμίζουμε την ποιότητα της διατροφής μας, καθώς επίσης και να μειώσουμε τις ποσότητες φαγητού που τελικά δεν καταναλώνονται, αποφεύγοντας τη σπατάλη.\nΠώς μπορούμε λοιπόν να τρώμε υγιεινά με χαμηλό κόστος, προστατεύοντας το πορτοφόλι μας αλλά και την υγεία μας;\nΔιαβάστε πρακτικές συμβουλές για οικονομική και υγιεινή διατροφή...\n- Επιλέγετε φρούτα και λαχανικά εποχής. Το κέρδος από την επιλογή φρούτων και λαχανικών εποχής είναι διπλό, τόσο για την υγεία σας μιας και τα εποχιακά προϊόντα αποτελούν ασφαλή λύση για την πρόσληψη των απαραίτητων θρεπτικών συστατικών, και ταυτόχρονα είναι πιο οικονομικά, από τα αντίστοιχα εισαγωγής ή θερμοκηπίου.\nΕπίσης περισσεύματα λαχανικών μπορούν να χρησιμοποιηθούν σε διάφορα φαγητά (σούπες, σαλάτες, ζυμαρικά) προσδίδοντας γεύση, εμφάνιση και θρεπτική αξία.\nΤα ώριμα φρούτα, αντί να τα πετάξετε, μπορείτε πολύ εύκολα να τα χρησιμοποιήσετε για να φτιάξετε κρέμα ή smoothies, βάζοντας τα στο μπλέντερ μαζί με τα κατάλληλα υλικά (γάλα, γιαούρτι, χυμό κτλ). Τα φρούτα τα οποία έχουν παρά ωριμάσει, μπορούν επίσης να γίνουν θρεπτικότατες σπιτικές μαρμελάδες ή κομπόστα.\n- Μειώστε την κατανάλωση του κρέατος και αυξήστε την κατανάλωση οσπρίων. Τα όσπρια αποτελούν μια πολύ θρεπτική και ταυτόχρονα οικονομική λύση και μπορούν να μαγειρευτούν με πολλούς διαφορετικούς τρόπους. Μας παρέχουν πρωτεΐνες, σύνθετους υδατάνθρακες, και πολλά μικροθρεπτικά συστατικά, όπως σίδηρο κι ασβέστιο.\nΕίναι επίσης πλούσια σε διαλυτές φυτικές ίνες οι οποίες μεταξύ άλλων συμβάλλουν και στη μείωση της χοληστερόλης στο αίμα. Με τα όσπρια που περίσσεψαν μπορείτε να φτιάξετε νοστιμότατους ψευτοκεφτέδες (όπως τα φασόλια ή τα ρεβίθια).\nΚάντε τα σαλάτες με λαχανικά και στα περισσεύματα από μαυρομάτικα φασόλια προσθέστε ντομάτα, κρεμμύδι και μαϊντανό. Μια άλλη ιδέα είναι να προσθέσετε στις φακές λίγο ρύζι ή καλαμπόκι ή πλιγούρι και θα έχετε ένα νέο φαγητό, νόστιμο και πολύ θρεπτικό!\n- Μειώστε την κατανάλωση του κόκκινου κρέατος σε 2-3 φορές το μήνα, εφόσον δεν πάσχετε από σιδηροπενική αναιμία, και προτιμήστε να καταναλώνετε λευκό κρέας (κοτόπουλο, γαλοπούλα), σε εβδομαδιαία βάση, που είναι σίγουρα πιο οικονομικό και περιέχει χαμηλές ποσότητες σε κορεσμένο λίπος και χοληστερόλη. Χρησιμοποιήστε κοτόπουλο της προηγουμένης μέρας, σε σούπες, σαλάτες ή ζυμαρικά.\n- Καταναλώνετε 1-2 φορές την εβδομάδα ψάρια όπως σαρδέλες, γαύρο, τσιπούρα ιχθυοτροφείου, είδη με χαμηλό κόστος, που αποτελούν σημαντικές πηγές αναγκαίων θρεπτικών συστατικών.\nΕπίσης πείτε «ναι» στις κονσέρβες, καθώς ψάρι σε κονσέρβα όπως σαρδέλες ή τόνος είναι αρκετά φθηνότερα από την αγορά φρέσκου ψαριού και εξαιρετική επιλογή καθώς διατηρεί όλα τα ω3 λιπαρά οξέα που είναι ευεργετικά για την καρδιά\n- Φτιάξτε ένα υγιεινό κολατσιό από το σπίτι. Ξοδεύοντας χρήματα για αγορά φαγητού όταν είμαστε εκτός σπιτιού όπως τις ώρες της δουλειάς είναι ένα μεγάλο έξοδο. Ετοιμάζοντας κάτι από το σπίτι είναι οικονομικό και πολύ πιο υγιεινό.\nΤι θα λέγατε να ετοιμάζατε γευστικά σάντουιτς και πίτες, χρησιμοποιώντας τα λαχανικά και το κρέας ή το κοτόπουλο που περίσσεψαν προσθέτοντας απλά λίγα μυρωδικά;\nΕπίσης μπορείτε να ανακατέψετε σταφίδες και αποξηραμένα φρούτα με άλλους ξηρούς καρπούς, να φάτε ένα κουλούρι Θεσσαλονίκης, ή ένα φρούτο εποχής.\nΑν φοβάστε ότι τα φρούτα θα αλλοιωθούν στη μεταφορά προτιμήστε αποξηραμένα, όπως σύκα και δαμάσκηνα καθώς είναι πιο γλυκά και ανθεκτικά.\n- Καταναλώστε κουάκερ για πρωινό. Η βρώμη είναι μια από τις πλουσιότερες ποικιλίες δημητριακών, με μεγάλη θρεπτική αξία αλλά και χαμηλό κόστος. Μια ιδέα για ένα νόστιμο, υγιεινό και χορταστικό πρωινό είναι η ανάμειξη βρώμης με άπαχο γάλα ή νερό, φρούτα και γιαούρτι.\n- Τα αμυλούχα τρόφιμα (πατάτες, ψωμί, ρύζι, ζυμαρικά), εκτός του ότι μας παρέχουν την απαραίτητη ενέργεια και τα θρεπτικά συστατικά (βιταμίνες, ιχνοστοιχεία), διατηρούν τις τιμές τους σε σχετικά χαμηλά επίπεδα.\nΜε το ρύζι ή τα μακαρόνια που ενδεχομένως έχουν περισσεύσει, μπορείτε να ετοιμάσετε ρυζοσαλάτα ή μακαρονοσαλάτα, δημιουργώντας με αυτό τον τρόπο ένα θρεπτικό κυρίως ή συνοδευτικό πιάτο.\nΤέλος, το ψωμί που έχει περισσεύσει και έχει αρχίσει να σκληραίνει μπορείτε να το χρησιμοποιήσετε για να φτιάξετε μπιφτέκια, κεφτεδάκια ή κόβοντας το σε κυβάκια, να μετατραπεί σε νοστιμότατα κρουτόν που θα συνοδεύσουν τη σαλάτα σας ή κάποια σούπα.\nΜπορείτε επίσης να φτιάξετε παξιμάδια, αφού το κόψετε το ψωμί σε φέτες και ψήσετε σε δυνατό φούρνο, που αν τα πασπαλίσετε με μυρωδικά πχ με ρίγανη, θα έχετε παξιμάδια για τη σαλάτα σας!\n- Ψωνίστε με λίστα: Ένας τρόπος για να ελέγχετε καλύτερα το τι θα αγοράσετε είναι να προγραμματίσετε το μενού της εβδομάδας και να κάνετε μια καταγραφή με τα απαραίτητα, γλιτώνοντας έτσι περιττά έξοδα γιατί δεν παρασυρόσαστε από τα ράφια και δεν πετάτε φαγητό.\nΜια καθορισμένη μέρα της εβδομάδας προγραμματίστε τα επτά επόμενα γεύματα, έτσι ώστε να ξέρετε τι χρειάζεται να αγοράσετε αλλά και σε τι ποσότητα. Αυτό θα σας επιτρέψει να πάτε για ψώνια μία φορά μόνο και να ψωνίσετε αυτά που πραγματικά χρειάζεστε.\n- Χρησιμοποιήστε τον καταψύκτη σας. Κάθε φορά που μαγειρεύετε, μην πετάτε το φαγητό που τυχόν έχει περισσέψει! Αντίθετα χρησιμοποιείστε ένα ειδικό σκεύος φαγητού και αποθηκεύστε το στην κατάψυξή σας, χωρισμένο σε μερίδες.\nΈτσι την επόμενη φορά που δεν θα έχετε έτοιμο φαγητό θα μπορείτε να ξεπαγώσετε το γεύμα αυτό, να το ζεστάνετε και να καταναλώσετε ένα ωραίο πιάτο.\n- Μην πετάτε οπωροκηπευτικά όπως ντομάτες, μαϊντανό, άνηθο κτλ. Τρίψτε τις ντομάτες ή ψιλοκόψτε τα μυρωδικά και διατηρήστε τα σε σακουλάκια στην κατάψυξη.\nΤο ίδιο μπορείτε να κάνετε και με τα λεμόνια, αν βλέπετε ότι αρχίζουν και χαλάνε, στύβοντας τα και βάζοντας τα σε παγοκυψέλες. Έτσι θα βγάζετε από την κατάψυξη ακριβώς την ποσότητα που χρειάζεστε. Τίποτα δεν πρέπει να πηγαίνει χαμένο.\nΣυμπερασματικά, η διατροφή μας μπορεί να είναι οικονομική και ταυτόχρονα ποιοτική για μια καλύτερη και πιο υγιή ζωή.\nΕρευνητές εξέτασαν 208 γυναίκες και 140 άνδρες.\nΑποτρέπει την κώφωση μέσω της παραγωγής πρωτεΐνης.\nΣτις 3 περιπτώσεις ταυτοποιήθηκε ο ιός H1N1.\nΦουντώνει, όπως αναμενόταν, το κύμα γρίπης, δυστυχώς με θύματα. Μέχρι στιγμής έχουν καταγραφεί τέσσερις θάνατοι από την εποχική γρίπη. Σύμφωνα με στοιχεία του Κέντρου Ελέγχου και Πρόληψης Νοσημάτων, και τα τέσσερα θύματα ήταν άνδρες με μέσο όρο ηλικίας τα 70 έτη.\nΣτις τρεις περιπτώσεις ταυτοποιήθηκε ο ιός Η1Ν1, ενώ στην τέταρτη περίπτωση ταυτοποιήθηκε ιός γρίπης τύπου Β.\nΗ εκτίμηση του ΚΕΕΛΠΝΟ στις αρχές του χρόνου ήταν ότι το κύμα γρίπης θα φουντώσει στα τέλη Ιανουαρίου, κάτι που επιβεβαιώνεται από τα στοιχεία εισαγωγών στα νοσοκομεία αλλά και από τα επιδημιολογικά στοιχεία που έδωσαν ιδιώτες γιατροί. Κατά την τελευταία εβδομάδα, λοιπόν, του Ιανουαρίου, οι επισκέψεις σε ιδιωτικά ιατρείς με γριπώδη συνδρομή παρουσίαζαν περαιτέρω αύξηση. Από 52 ύποπτα κρούσματα γρίπης, τελικά, 22 βρέθηκαν θετικά στον ιό τύπου Α και 2 θετικά στον ιό τύπου Β. Από τα στελέχη τύπου Α, τα 13 ήταν Α (Η3Ν2) και τα 9 Α (Η1Ν1).\nΌσον αφορά στη σοβαρότητα των περιστατικών που χρειάστηκαν νοσηλεία, τα 16 κρίθηκαν εξαιρετικά σοβαρά και χρειάστηκαν εισαγωγή σε Μονάδες Εντατικής Θεραπείας. Τα 15 από τα κρούσματα οφείλονται στον ιό γρίπης τύπου Α και το ένα σε ιό τύπου Β.\nΗ τσίχλα «ξεκολλάει» το μυαλό\nΈρευνα του ινστιτούτου Ραδιολογικών Επιστημών της Ιαπωνίας.\nΟ εγκέφαλός μας επιταχύνει τη λειτουργία του μέχρι δέκα φορές όταν μασάμε τσίχλα.Έρευνα του Εθνικού Ινστιτούτου Ραδιολογικών Επιστημών της Ιαπωνίας που δημοσιεύεται στο επιστημονικό περιοδικό «Brain andCognition» συνδέει το μάσημα της τσίχλας με την αιμάτωση οκτώ περιοχών του εγκεφάλου.\nΟι ερευνητές μελέτησαν τις αντιδράσεις του εγκεφάλου εθελοντών, αντρών και γυναικών, που μασούσαν ή όχι (μια άγευστη) τσίχλα κάνοντας μια λειτουργική μαγνητική τομογραφία.\nΣτη συνέχεια τους κάλεσαν να πατούν ένα κουμπί με τον δεξί ή αριστερό τους αντίχειρα ανάλογα με την κατεύθυνση που έπαιρναν βέλη που εμφανίζονταν σε μια οθόνη και μέτρησαν την ακρίβεια και το χρόνο αντίδρασης.\nΤα αποτελέσματα έδειξαν πως αυτοί που μασούσαν τσίχλα είχαν ταχύτερες αντιδράσεις σε σύγκριση με εκείνους που δεν μασούσαν, καθώς χρειάζονταν περίπου 493 χιλιοστά του δευτερολέπτου για να αντιδράσουν έναντι 545 χιλιοστών.\nΌπως επεσήμαναν οι επιστήμονες «τα ευρήματα της έρευνας υποδεικνύουν ότι το μάσημα της τσίχλας ενισχύει τα επίπεδα διέγερσης και εγρήγορσης του εγκεφάλου, μια διαδικασία που μπορεί να οδηγήσει σε βελτίωση του ελέγχου των κινήσεων και των νοητικών επιδόσεων».\nΗ βασικότερη θεωρία πίσω από αυτή την αντίδραση του εγκεφάλου υποστηρίζει πως το μάσημα της τσίχλας αυξάνει την ινσουλίνη στο αίμα και διεγείρει με αυτό τον τρόπο περιοχές του εγκεφάλου που σχετίζονται με τη μνήμη και την εγρήγορση.\nΠιο επιρρεπείς σε αναπνευστικές αλλεργίες όσοι κατοικούν κοντά στον ισημερινό.\nΜάθετε τις αιτίες εμφάνισης και συμπτώματα.\nΌλο και περισσότεροι άνθρωποι έρχονται αντιμέτωποι με μια διάγνωση μεταβολικού συνδρόμου στα γραφεία των γιατρών. Συγκεκριμένα, περίπου το 25% του Ευρωπαϊκού πληθυσμού και το 32% του αμερικανικού πληθυσμού πάσχουν από μεταβολικό σύνδρομο.\nΤα αυξανόμενα ποσοστά τόσο στους ενηλίκους όσο και στα παιδιά έχουν θορυβήσει τους επιστήμονες υγείας με αποτέλεσμα περισσότερες δράσεις να στρέφονται στην ενημέρωση του κοινού για το μεταβολικό σύνδρομο.\nΕδώ και δεκαετίες οι έρευνες είχαν εστιάσει στους μεγάλους «δολοφόνους» της δημόσιας υγείας και τους παράγοντες εμφάνισης τους. Φυσικά, μιλάμε για τα καρδιαγγειακά νοσήματα με κυριότερους παράγοντες κινδύνου την υπέρταση, την αυξημένη «κακή» χοληστερίνη και τη μειωμένη «καλή», το σακχαρώδη διαβήτη και την παχυσαρκία. Το μεταβολικό σύνδρομο, όπως σε όλες τις περιπτώσεις, που αναφέρεται η λέξη σύνδρομο, είναι μια «ομπρέλα», που εμπεριέχει όλους τους παραπάνω παράγοντες.\nO κίνδυνος για καρδιαγγεικά προβλήματα ή/και επεισόδια σε ασθενείς με μεταβολικό σύνδρομο δεν είναι απλά η άθροιση του κινδύνου όλων των επιμέρους παραγόντων, αλλά πολλαπλάσιος.\nΑν και έχουν δημοσιευθεί διάφορα πρωτόκολα για τη διάγνωση του μεταβολικού συνδρόμου αποδίδοντας διαφορετική βαρύτητα στον κάθε παράγοντα κινδύνου, όλα συμφωνούν στους 5 βασικούς. Για να διαγνωστεί κάποιος με μεταβολικό σύνδρομο, θα πρέπει να εμφανίζει τουλάχιστον 3 από τα παρακάτω ή να είναι σε φαρμακευτική αγωγή για κάποιο/α από αυτά:\nΔιαγνωστικά Κριτήρια Μεταβολικού Συνδρόμου\n≥ 94cm για άνδρες και ≥ 80cm για γυναίκες\n≥ 150 mg ή να είναι σε φαρμακευτική αγωγή για τριγλυκερίδια\nΗDL («καλή») χοληστερίνη\n<40 font="" mg="">\n≥ 130/80 mm Hg ή να ακολουθεί αντι-υπερτασική αγωγή\n≥ 100 mg ή να βρίσκεται σε φαρμακευτική αγωγή για υψηλό σάκχαρο.\nΔιαταραχές στο μεταβολισμό γλυκόζης.\nΑιτίες εμφάνισης και συμπτώματα\nΌπως σχεδόν για όλες τις ασθένειες, τόσο η γονιδιακή προδιάθεση όσο και οι συνθήκες της ζωής μας, παίζουν εξίσου σημαντικό ρόλο στην εμφάνιση αυτού του συνόλου ασθενειών. Το οικογενειακό ιστορικό είναι συχνά καθοριστικό για την εξέλιξη των ασθενειών. Αν παραδείγματος χάριν στην οικογένεια υπάρχει ιστορικό σακχαρώδους διαβήτη, υπέρτασης και καρδιοπάθειας σε μικρή ηλικία, ο κίνδυνος για την εμφάνιση μεταβολικού συνδρόμου αυξάνεται σε μεγάλο βαθμό. Υπάρχουν βέβαια και περιπτώσεις που άνθρωποι με «βαρύ» ιστορικό αυτών των χρόνιων ασθενειών δεν νοσούν. Αυτό αποδεικνύει και τη σημασία, που έχουν οι συνθήκες της ζωής μας. Η δραστηριότητα και η άσκηση, η ενσυνείδητη διατροφή με σκοπό τη θρέψη και την υγεία, και η ψυχική ηρεμία δρουν προστατευτικά ελαχιστοποιώντας τις αρνητικές επιπτώσεις των γονιδίων μας. Αντίθετα, το κάπνισμα, η καθιστική ζωή, η ανθυγιεινή διατροφή και το έντονο στρες έχουν αρνητικές επιπτώσεις στην υγεία, που λειτουργούν αθροιστικά με εκείνες της γονιδιακής προδιάθεσης. Έτσι πολλαπλασιάζεται ο κίνδυνος εμφάνισης είτε των επιμέρους ασθενειών (υπέρταση, σακχαρώδης διαβήτης, υπερλιπιδαιμία, παχυσαρκία) είτε όλων ταυτόχρονα με την εκδήλωση του μεταβολικού συνδρόμου.\nΑντιλαμβάνεται κανείς ότι δεν μπορούμε να κάνουμε τίποτα για την γονιδιακή «κληρονομιά», που μας έχει περάσει από τους γονείς μας. Υπάρχουν όμως παράγοντες που είναι στο δικό μας έλεγχο και παίζουν εξίσου σημαντικό ρόλο. Οι κυριότεροι είναι η διατροφή, η άσκηση, η αποχή από το κάπνισμα και η ψυχική ηρεμία. Αν και σε ορισμένες περιπτώσεις ασθενών είναι απαραίτητη και η φαρμακευτική αγωγή, η διατροφή και η άσκηση θα είναι η πρώτη επιλογή του γιατρού μας. Για το λόγο αυτό, θα γίνει και εκτενέστερη αναφορά στους δύο αυτούς παράγοντες.\nΕφόσον η παχυσαρκία παίζει ένα σημαντικό ρόλο στην εμφάνιση του συνδρόμου, η στοχευμένη και αποτελεσματική θεραπεία της αποδίδει και σημαντικά αποτελέσματα. Ο στόχος, που έχει τεθεί από παγκόσμιους φορείς υγείας είναι η απώλεια 7-10% του αρχικού βάρους μέσα στον πρώτο χρόνο θεραπείας. Ένας άνθρωπος δηλαδή 100 κιλών στοχεύει σε μια μείωση της τάξης των 7-10 κιλών μέσα στον πρώτο χρόνο. Είναι προφανές ότι δεν μιλάμε για μια στερητική δίαιτα, αλλά για μικρές διατηρήσιμες αλλαγές που σταδιακά θα φέρουν το επιθυμητό αποτέλεσμα τόσο στο βάρος, όσο και στην υπέρταση, τον έλεγχο του σακχάρου, και τα επίπεδα της χοληστερόλης στο αίμα.\nΗ πρώτη επιλογή για την επίτευξη αυτών των στόχων, σύμφωνα με πληθώρα ερευνών, είναι η μεσογειακή διατροφή. Έχει περιγραφεί σαν τη διατροφή που οι καλές γεύσεις συναντούν την υγεία. Το κύριο στοιχείο της είναι η κατανάλωση φυτικών προϊόντων όπως φρούτα, λαχανικά, όσπρια και δημητριακά ολικής άλεσης, ξηροί καρποί και ελαιόλαδο. Επίσης, εμπεριέχει την κατανάλωση κρέατος, πουλερικών και ψαριού και μια μέτρια κατανάλωση κρασιού. Οι τροφές αυτές σχηματίζουν τη διατροφική βάση που προσφέρει πολλά πολύτιμα ιχνοστοιχεία, αντιοξειδωτικά, βιταμίνες, μέταλλα και φυτικές ίνες. Όλα σε συνδυασμό μας προστατεύουν από τις χρόνιες ασθένειες.\nΆσκηση και Μεταβολικό Σύνδρομο\nΈχει αποδειχθεί ότι η άσκηση αποτελεί έναν από τους σημαντικότερους προστατευτικούς παράγοντες πρόληψης και αντιμετώπισης των επιμέρους στοιχείων του μεταβολικού συνδρόμου, και συνεπώς προστατεύει και από την εμφάνιση του ίδιου του συνδρόμου. Η δραστηριότητά μας είναι κάτι που βρίσκεται στον έλεγχο μας, και θα πρέπει να την επιδιώκουμε για τους παραπάνω λόγους. Πολλοί άνθρωποι λανθασμένα φαντάζονται ότι αυτή η δραστηριότητα θα πρέπει να είναι πολύ έντονη για να είναι ευεργετική με αποτέλεσμα να τους αποτρέπει από το να την ξεκινήσουν. Άνθρωποι όλων των ηλικιών μπορούν να εντάξουν μέτρια δραστηριότητα στη ζωή τους με απλές αλλαγές στην καθημερινότητα τους. Τέτοιες αλλαγές είναι το να χρησιμοποιήσουν τη σκάλα αντί έναν ανελκυστήρα, να παρκάρουν 1 τετράγωνο πιο μακριά το αυτοκίνητο τους από τη δουλειά, το να κατέβουν μια στάση νωρίτερα από τον προορισμό τους όταν χρησιμοποιούν μέσα μαζικής μεταφοράς, να επιλέγουν χορό στις εξόδους τους, ή ακόμα και να εντάξουν μέτριας έντασης περπάτημα στη ζωή τους. Ιδανικά θα πρέπει να φτάσουν στα 30 λεπτά περπάτημα ή άλλου είδους δραστηριότητα πέντε ή περισσότερες φορές την εβδομάδα. Αυτό μπορεί να γίνει και σε επαναλαμβανόμενα μικρότερα διαστήματα, π.χ. τρία 10λεπτά περπατήματος την ημέρα.\n▼ 10/02 (42)\nΤο αναψυκτικό που αναμειγνύεται με αλκοόλ επηρεάζε...\n«Ιδιώνυμο» η εμπλοκή σε συντάξεις μαϊμού\nΑδειάζουν τα γηροκομεία από ηλικιωμένους\nΗ τηλεόραση μειώνει την ποιότητα του σπέρματος\nΤι προβλέπει ο νέος φόρος για τα ακίνητα\nΝέα βάρη για τους φορολογούμενους\nΤι βλέπουν οι πάσχοντες από δυσχρωματοψία;\nΠρόγνωση εγκεφαλικού με τεστ... ζωγραφικής\nΚρατούμενοι εμφυτεύουν αντικείμενα στα γεννητικά τ...\nO ρόλος της καφεΐνης στην ακράτεια\nΗ «ένεση του οργασμού»


Φουσκωμένοι λογαριασμοί: Oι συσκευές που καίνε ρεύμα χωρίς να το καταλάβουμε. Τι πρέπει να κάνετε - News Digital\nΑρχική ΟΙΚΟΝΟΜΙΑ Φουσκωμένοι λογαριασμοί: Oι συσκευές που καίνε ρεύμα χωρίς να το καταλάβουμε. Τι...\nΣτα όρια τους οι καταναλωτές που καλούνται να πληρώσουν τους «φουσκωμένους» λογαριασμούς του ρεύματος.\n«Εφιάλτης» αποτελεί τους τελευταίους μήνες ο λογαριασμός του ρεύματος για τους καταναλωτές που ανοίγουν τον φάκελο του λογαριασμού με τρεμάμενο χέρι καθώς δεν ξέρουν τις τους περιμένει.\nΤην ίδια στιγμή στον εσωτερικό χώρο του σπιτιού υπάρχουν συσκευές που μπορεί μεν να φαίνονται φαινομενικά «αθώες» ωστόσο είναι ηλεκτροβόρες και φουσκώνουν τους λογαριασμούς.\nΟ «βασιλιάς» της κατανάλωσης ρεύματος είναι το κλιματιστικό. Υπάρχει όμως ένα κόλπο που θα μας βοηθήσει να εξοικονομήσουμε ενέργεια και χρήματα. Η σωστή ρύθμιση της θερμοκρασίας. Να βάζουμε δηλαδή το κλιματιστικό να δουλεύει μέχρι 10 βαθμούς κάτω από την εξωτερική θερμοκρασία.\nΆλλος ένας πρωταθλητής καταναλωσης ειδικά όταν είναι παλιός και δεν έχει αλλαχθεί (μιλάμε για τους ηλεκτρικούς θερμοσίφωνες και όχι τους ηλιακούς). Υπάρχουν όμως κάποια κόλπα που θα μας βοηθήσουν και εδώ να εξοικονομήσουμε χρήματα. Με τον θερμοσίφωνα πρέπει να κάνουμε το εξής: Αρχικά να μειώσουμε τη θερμοκρασία του Θερμοστάτη. Στη συνέχεια να μην τον… ξεχνάμε αναμμένο. Το πολύ μισή ώρα να τον ανάβουμε και τώρα το καλοκαίρι ακόμη λιγότερο. Επίσης να μειώσουμε τον χρόνο του μπάνιου μας και τέλος να μάθουμε να εκμεταλλευόμαστε το νυχτερινό ρεύμα.\nΤρίτος κατά σειρά στην κατανάλωση είναι ο φούρνος. Μια καλή διαχείριση θα μας βοηθήσει να μειώσουμε το ρεύμα. Για παράδειγμα να μην τον ανάβουμε απλά και μόνο για να ζεστάνουμε το φαγητό μας. Το ίδιο ισχύει και με τα μάτια της κουζίνας. Να μην ανάβουμε το μάτι για να ψήσουμε το πρωί τον καφέ μας. Ας χρησιμοποιήσουμε γκαζάκι.\nΜια από τις «ύπουλες» συσκευές είναι το πιστολάκι. Νομίζουμε ότι δεν καίει πολύ ρεύμα και πράγματι δεν καίει, αν όμως το παρατραβήξουμε τότε μεταβάλλεται σε μια εξαιρετικά ηλεκτροβόρα συσκευή που το ρεύμα δεν σταματάει να… γράφει.\nΠροηγούμενο άρθροΧριστίνα Μπόμπα: Ξεσπά on camera για τα αρνητικά σχόλια. Η αποστομωτική απάντηση του Σάκη\nΕπόμενο άρθροSurvivor διαρροή 31/5: Οριστικό spoiler. Αυτή η ομάδα κερδίζει τη 2η ασυλία.


Έχω μάτια και βλέπω: Δύο (2) αεροσκάφη F-16 της Π.Α συγκρούστηκαν στον αέρα\nΔύο (2) αεροσκάφη F-16 της Π.Α συγκρούστηκαν στον αέρα\nΣύμφωνα με πληροφορίες, πριν από μισή ώρα, δύο (2) F-16 Block 52+ της Π.Α συγκρούστηκαν στον αέρα Νότια της Κρήτης.\nΟι χειριστές κατά πάσα πιθανότητα επεχείρησαν επιτυχή εγκατάλειψη.\nTo ένα αεροσκάφος ήταν μονοθέσιο και το 2ο διθέσιο.\nΟι δύο εκ των χειριστών περισυνελέγησαν σώοι και μεταφέρθηκαν το νοσοκομείο της Ιεράπετρας, όπου υπεβλήθησαν σε χειρουργικές επεμβάσεις.\nΟ ένας, η κατάσταση της υγείας του οποίου κρίνεται πιο σοβαρή, υπέστη εσωτερική αιμορραγία, ο δε δεύτερος φέρει κατάγματα στα κάτω άκρα.\nΣτην περιοχή της συγκρουσης διεξάγονται εντατικές έρευνες για τον εντοπισμό του τρίτου πιλότου, η τύχη του οποίου αγνοείται.\nΓια τυχόν νεώτερα θα σας κρατάμε ενήμερους\nΑναρτήθηκε από exomatiakaivlepo στις 8/26/2010 03:00:00 μ.μ.


Μαθητική Αντίσταση: Φεβρουαρίου 2013\nΤην Παρασκευή 22 Φλεβάρη έγινε στην Αθήνα η προγραμματισμένη εκδήλωση της Μαθητικής Αντίστασης με τίτλο «Υπάρχει και άλλο σχολείο - αναζητήσεις και απόπειρες στις σοσιαλιστικές κοινωνίες».\nΑν και μια συζήτηση που αφορά ιστορικά και ιδεολογικά ζητήματα, όπως αυτή, μπορεί να φαίνεται σε κάποιους «δύσκολη», η μεγάλη συμμετοχή μαθητών και η συζήτηση που ακολούθησε έδειξαν ότι υπάρχει αρκετό ενδιαφέρον για τέτοια ζητήματα.\nΟι δύο εισηγήσεις που έγιναν στην αρχή της εκδήλωσης ανέφεραν κάποια ιστορικά στοιχεία για τις μορφές και τον τρόπο λειτουργίας των σχολείων στη Σοβιετική Ένωση και την Κίνα στις αντίστοιχες περιόδους και τόνισαν τα βασικά σημεία των ιδεολογικών ζητημάτων που τέθηκαν. Μαζί με αυτά, τονίστηκαν πλευρές που αφορούν με έναν συνολικότερο τρόπο τη σοσιαλιστική οικοδόμηση, τα προβλήματα και οι αντιθέσεις που αναδεικνύονται σε αυτήν την περίοδο και το πώς προσπάθησαν οι επαναστατημένοι λαοί να δώσουν απαντήσεις.\nΣτη συζήτηση που ακολούθησε διατυπώθηκαν απόψεις και απορίες τόσο σε σχέση με τα ιστορικά-ιδεολογικά ζητήματα που τέθηκαν όσο και σε σχέση με το σύγχρονο σχολείο και τους σημερινούς στόχους πάλης και προσδοκίες που έχουμε.\nΗ συζήτηση έκλεισε με τη διαπίστωση ότι ένα τόσο μεγάλο θέμα όχι μόνο δεν ολοκληρώνεται με μια εκδήλωση, αλλά αντίθετα απλώς ανοίγει και βάζει σε όλους μας προβληματισμούς για περεταίρω αναζήτηση και κουβέντα.\nΤο επόμενο διάστημα, φιλοδοξούμε να βοηθήσουμε στην έκδοση μιας μπροσούρας με το υλικό που χρησιμοποιήθηκε στην εκδήλωση και κάποια παλιότερα κείμενα που έχουν δημοσιευτεί σχετικά με το θέμα σε παλιότερα τεύχη του περιοδικού Έναυσμα.\nΑναρτήθηκε από Μαθητική Αντίσταση στις 11:29 π.μ. Δεν υπάρχουν σχόλια:\nΑναρτήθηκε από Μαθητική Αντίσταση στις 11:52 π.μ. Δεν υπάρχουν σχόλια:


GVR UHC | Greek Virtual Racing team\nΠάρτε μέρος στον ανεπίσημο διαγωνισμό offline χρονομετρήσεων GVR UHC της ομάδας μας, ο οποίος είναι ανοιχτός σε όλους. Είναι επίσης ο ιδανικός τρόπος να συγκρίνετε τους χρόνους σας με αυτούς των μελών της GVR σε διάφορους συνδυασμούς αυτοκινήτων/πιστών.\nΑυτοματοποιήσαμε πλήρως το σύστημα κατάθεσης χρονομετρημένων επαναλήψεων, καθώς επίσης και το σύστημα προβολής της κατάταξης σε κάθε συνδυασμό πίστας/αυτοκινήτου. Μπορείτε πια να καταθέτετε χρόνους και να βλέπετε αμέσως τα αποτελέσματα μέσω της κεντρικής σελίδα του GVRteam UHC\nΣημαντική πληροφορία για το patch Y!\nΌλοι οι μέχρι τώρα κατετεθειμένοι χρόνοι σβήστηκαν και όλα τα combos στο σύστημα μηδενίστηκαν προκειμένου να αρχίσει η κατάθεση χρόνων με το τελευταίο patch του LFS, το Y. Καθώς η μηχανή φυσικής και μερικές πίστες έχουν διαφοροποιηθεί σημαντικά, ακολουθώντας κι εμείς στη GVRteam τα πρότυπα του LFSworld, μηδενίσαμε τους χρόνους που είχαν κατατεθεί με τις προηγούμενες εκδόσεις του LFS, καθώς δεν ήταν συμβατοί με τα τωρινά δεδομένα. Το σύστημα έχει πλέον ενημερωθεί για το patch Y, και λειτουργεί κανονικά. Ευχόμαστε καλά ρεκόρ!\nΤι είναι το GVR Unofficial Hotlap Competition (GVR UHC);\nΕίναι ένας ανεπίσημος, offline, hotlap διαγωνισμός της GVR βασισμένος στον εξομοιωτή Live For Speed και είναι ανοιχτός σε όλους ανεξαιρέτως (demo, S1 και S2 χρήστες, μέλη και μη μέλη της GVR… κανείς δεν ελέγχει τι είδους χρήστης είστε, εμάς μας ενδιαφέρουν μονάχα οι χρόνοι σας). Απλά καταχωρείτε την επανάληψη του ταχύτερου γύρου σας σε οποιονδήποτε συνδυασμό πίστας/αυτοκινήτου (αρχείο spr).\nTο GVR UHC δεν είναι μόνο ένας πλήρης και διαχρονικός πλέον offline διαγωνισμός, αλλά είναι και ένας πολύ ωραίος τρόπος για όσα παιδιά πρωτομπαίνουν στον κόσμο του LFS να συγκρίνουν τους χρόνους τους με αυτούς της GVRteam. Και αν το LFS World περιλαμβάνει την Παγκόσμια Κατάταξη του LFS, η GVRteam περιλαμβάνει πια την Πανελλήνια Κατάταξη του LFS!\nΓια κάθε συνδυασμό πίστας/αυτοκινήτου (combo), o καλύτερος χρόνος βαθμολογείται με 100 βαθμούς (άριστα) ενώ χρόνοι που ξεπερνούν το 120% του καλύτερου δεν βαθμολογούνται καθόλου. Η συγκεντρωτική βαθμολογία κάθε οδηγού αποτελείται από το άθροισμα των βαθμών του στα combos που έχει καταθέσει, διαιρούμενο με τον μέγιστο δυνατό αριθμό συνδυασμών που διαθέτει το LFS (αυτή τη στιγμή είναι 858 συνδυασμοί πίστας/αυτοκινήτου). Αυτό σημαίνει πρακτικά πως υπάρχει σταθερή βάση για όλους κι επιβραβεύεται πρώτα η συμμετοχή και κατόπιν η ταχύτητα, όπως ακριβώς συμβαίνει και στην επίσημη παγκόσμια κατάταξη του LFS World -> S2 Hotlaps -> Ranks -> NUTTER.\nΤο handicap είναι η διαφορά του αναρτημένου χρόνου σας από τον καλύτερο αναρτημένο χρόνο του εκάστοτε combo, εκφρασμένη όμως σε ποσοστό επί τοις εκατό (άρα, το handicap του πρωτοπόρου στο κάθε combo είναι 0%). Εκφράζοντας το handicap σε ποσοστό και όχι σε απόλυτο χρόνο, εξασφαλίζουμε πιο δίκαια αποτελέσματα, μιας και σε απόλυτους χρόνους, μια διαφορά π.χ 1 sec έχει πολυ μικρότερη αξία σε μια μικρή πίστα από ότι σε μια πολύ μεγαλύτερη.\nΣτην συγκεντρωτική βαθμολογία τώρα, το άθροισμα των handicaps του κάθε οδηγού στο κάθε αναρτημένο combo του διαιρείται με το πλήθος αυτών μόνο των combos (και όχι με τα συνολικά 858 combos με το οποία διαιρείται το άθροισμα των βαθμών του). Αυτό διότι θέλουμε το handicap να εξαρτάται περισσότερο από την ποιοτική συμμετοχή των οδηγών και όχι την ποσοτική, άρα δεν θέλουμε να το μειώνουμε χρεώνοντάς του και combos στα οποία δεν έχει συμμετάσχει ο οδηγός.\nΜε λίγα λογια, οι βαθμοί επιβραβεύουν τη συμμετοχή και το handicap την ταχύτητα. Άρα βλέποντας τη Γενική Κατάταξη, είναι λάθος να συμπεράνετε πως όποιος έχει περισσότερους βαθμούς είναι και ταχύτερος οδηγός. Αν δείτε τον πρωτοπόρο της βαθμολογίας να απέχει π.χ 3000 βαθμούς από τον δεύτερο αλλά το handicap του να είναι 12% έναντι 3% του δεύτερου, τότε έχετε έναν ισχυρό λόγο να θεωρήσετε πως ο δεύτερος οδηγός είτε είναι ταχύτερος και απλά έχει καταθέσει λιγότερα combos στο GVR UHC, είτε έχει καταθέσει χρόνους σε λιγότερο δημοφιλή combos.\nΓια να κατέθεσετε μια χρονομετρημένη σας επανάληψη στο GVR UHC, διαλέξτε μέσω της επιλογής Browse το spr αρχείο της επανάληψης από τον σκληρό σας δίσκο (φάκελος lfs\_data\_spr) και κατόπιν επιλέξτε Καταχώρηση. Το GVR UHC θα σας ενημερώσει αν ο χρόνος σας καταχωρήθηκε επιτυχώς ή αν παρουσιάστηκε σφάλμα. Το GVR UHC απορρίπτει αυτόματα χρόνους χειρότερους από τους ήδη καταχωρημένους (του ίδιου χρήστη, εννοείται), ενώ αντικαθιστά τους ήδη καταχωρημένους χρόνους όταν καταθέτετε βελτιωμένους. Για να επιστρέψετε στη κεντρική σελίδα του GVR UHC, χρησιμοποιήστε το κεντρικό μενού της σελίδας.\nΓια να δείτε την επιμέρους κατάταξη οποιουδήποτε συνδυασμού οδηγού/πίστας/αυτοκινήτου, διαλέξτε στη κεντρική σελίδα του GVR UHC τα επιθυμητά κριτήρια και κατόπιν επιλέξτε Προβολή (στον Firefox παρουσιάζεται πρόβλημα όταν σελίδα των αποτελεσμάτων είναι πολύ μεγάλη – από ένα σημείο και μετά οι πίνακες εμφανίζονται αστοίχιστοι και χωρίς περιγράμματα. Σε αυτή την περίπτωση χρησιμοποιήστε κάποιον άλλον browser). Για να επιστρέψετε στη κεντρική σελίδα του GVR UHC, χρησιμοποιήστε το κεντρικό μενού της σελίδας.\nΓια να διαγράψετε έναν καταχωρημένο χρόνο σας, προβάλετε την επιμέρους κατάταξη του συνδυασμού πίστας/αυτοκινήτου και στην τελευταία στήλη του πίνακα επιλέξτε το Del που αντιστοιχεί στον χρόνο σας. Στο αναδυόμενο παράθυρο που θα ανοίξει θα σας ζητηθεί το s2 username σας και ο κωδικός με τον οποίον συνδέεστε στο φόρουμ της GVRteam. Για να επιστρέψετε στη κεντρική σελίδα του GVR UHC, χρησιμοποιήστε το κεντρικό μενού της σελίδας.\nΓια να δείτε την Γενική Κατάταξη (συγκεντρωτική βαθμολογία), επιλέξτε την σχετική επιλογή που αναβοσβήνει στη δεξιά μεριά της κεντρικής σελίδας.\nΜπορείτε να ταξινομήσετε την Γενική Κατάταξη είτε βάσει βαθμών είτε βάσει handicap, επιλέγοντας τον τίτλο της αντίστοιχης στήλης του πίνακα (η αρίθμηση της κατάταξης αντιστοιχεί πάντα στους βαθμούς). Επίσης επιλέγοντας έναν οδηγό εμφανίζονται οι αναρτημένοι του χρόνοι σε ξεχωριστή σελίδα. Τέλος, επιλέγοντας τον χρόνο ενός οδηγού κατεβάζετε την επανάληψή του γύρου του. Για να επιστρέψετε στη κεντρική σελίδα του GVR UHC, χρησιμοποιήστε το κεντρικό μενού της σελίδας.\nΓια όσα μέλη του φόρουμ της GVRteam έχουν συμπληρώσει στο προφίλ τους το S2 username τους, η συγκεντρωτική τους GVR UHC βαθμολογία εμφανίζεται κάτω από το avatar τους, ακολουθούμενη σε παρένθεση από την θέση τους στη Γενική Κατάταξη, αριστερά από κάθε τους δημοσίευση.


Γιατί παραμένω αισιόδοξος για το ΧΑ | investing.com\nΓιατί παραμένω αισιόδοξος για το ΧΑ\nΑλέξανδρος Υφαντής\t| 26.09.2014 14:42\nΣύμφωνα με την στρατηγική μας και σύμφωνα με την κυματική και τεχνική μας ανάλυση ο Γενικός Δείκτης έφτασε στα επίπεδα των 1100 μονάδων που περιμέναμε ώστε να ξεκινήσουμε αγορές στο συντηρητικό μας χαρτοφυλάκιο της τάξης του 15% έχοντας μείνει εκτός αγοράς από το 1320.\nΤεχνικά η αγορά βρίσκεται σε ένα μεσοπρόθεσμο πλαγιοπτωτικό κανάλι που μας ταλαιπωρεί εδώ και 7 μήνες. Θεωρώ πως σύντομα η ταλαιπωρία αυτή θα τελειώσει και θα έχουμε εκτόνωση. Παραμένω αισιόδοξος και θεωρώ πως η εκτόνωση θα είναι ανοδική. Σε περίπτωση που η εκτόνωση είναι πτωτική έχουμε τα στοπ να μας προστατεύσουν και λαμβάνοντας υπόψη ότι μπορεί να κάνουμε λάθος στις εκτιμήσεις μας, έχουμε μπει στην αγορά μόνο με 15% του χαρτοφυλακίου ώστε οι απώλειες να μην είναι καταστροφικές για το σύνολο του χαρτοφυλακίου. Στην περίπτωση που επαληθευτούμε, θα ενισχύσουμε στα σημεία ανοδικής διάσπασης και επιβεβαίωσης του θετικού σεναρίου.\nΚυματικά η πτώση από το 1379 ξεκίνησε με κινητήρια δομή 5 κυμάτων. Αρκετά ξεκάθαρη θα έλεγα ακόμη και για τους αρχάριους στην θεωρία αυτή. Η συνέχεια όμως δεν ήταν ίδια. Η έντονη άνοδος από το 1062 στο 1329 μπέρδεψε πολύ κόσμο και την θεώρησαν κινητήρια. Μετά από 5 πτωτικά κύματα η άνοδος να είναι κινητήρια ήταν πολύ δύσκολο. Και γι αυτό άλλωστε επιμέναμε από το 1320 ότι η αγορά θα δει νέο χαμηλότερο χαμηλό από το 1060 με πιθανότερο το 1014 που είναι το 61.8% Fibonacci retracement της ανόδου από το 788. Τελικά η αγορά έφτασε μέχρι το 1044. Η συνέχεια ήταν πάλι αρκετά πολύπλοκη κυματικά. Η άνοδος από το 1044 στο 1203 μπορεί να είναι προωθητική αλλά η δομή της δεν είναι πολύ ξεκάθαρη. Λαμβάνοντας υπόψη ότι η άνοδος είναι προωθητική περίμενα το 1100 για αγορές. Αν ο ΓΔ διασπάσει πτωτικά το 1044 θα έχω κάνει λάθος στην εκτίμησή μου ότι η κίνηση ήταν προωθητική. Και έτσι θα ξαναέρθει στο προσκήνιο το σημείο 1010-1020 που είναι το 61.8%. Μπορεί η αγορά βεβαίως να κάνει χαμηλότερα υψηλά (1379-1329-1203) και χαμηλότερα χαμηλά (1062-1044-??) αλλά δεν παύει η κίνηση αυτή να είναι επικαλυπτόμενη και μόνο με 1 προωθητικό κύμα (1379-1062). Εδώ έρχομαι σε σύγκρουση με όσους κυματικά θεωρούν ότι στο 1379 τελείωσε το 4 κύμα και έχουμε ξεκινήσει το 5ο προωθητικό προς νέα χαμηλά ή έστω διπλό πάτο.\nΕπειδή πάντα μελετάω τις αντίθετες απόψεις, κοίταξα και κάποια σενάρια που θεωρούν ότι το 5ο πτωτικό κύμα έχει ξεκινήσει και έτσι είπα να ελέγξω μήπως έχουν σκεφτεί αυτοί κάτι που δεν ξέρω εγώ. Πολλοί θεωρούν ότι η πτώση από το 1329 είναι κινητήρια. Στο παραπάνω διάγραμμα έχω δύο μετρήσεις. Μπλε και κόκκινη είναι και οι δύο λάθος. Η κόκκινη μέτρηση είναι λάθος γιατί καταργεί έναν από τους τρεις βασικούς κανόνες της κυματικής θεωρίας. Η μπλε μέτρηση καταργεί και αυτή τον κανόνα ότι το 5 κύμα κινείται πέρα από το όριο του 3ου. Υπάρχουν αρκετές εξαιρέσεις όπου τα 5α κύματα είναι ‘κουτσά’. Βέβαια αυτό είναι πιο πιθανό να συμβεί σε καταληκτικό 5ο κύμα παρά σε αρχή κίνησης (γιατί ακόμα είμαστε στην αρχή της πτώσης από το 1379 αν είμαστε σε 5ο προωθητικό), πόσο μάλλον να θεωρούμε ότι το 3ο κύμα το θεωρητικά πιο δυνατό ότι εμφάνισε αδυναμία και για αυτό το 5ο του 3ου δεν έκανε χαμηλότερο χαμηλό. Τέλος επειδή η δομή παίζει σημαντικό ρόλο στην απόφαση που θα πάρουμε αν ένα κύμα είναι προωθητικό ή διορθωτικό, κοιτάμε την άνοδο από το 1044 στο 1203 σε σχέση με την διόρθωση προς το 1080 χθες. Δεν είναι πιο ξεκάθαρη η κινητήρια δομή της ανόδου ως 5 κύματα. Λες και το πήραν το διάγραμμα από βιβλίο κυματικής θεωρίας. Γι’ αυτό το λόγο δίνω πολλές πιθανότητες να μην δούμε κάτω από το 1044 και να αντιστραφεί η τάση. Άρα θεωρώ την πτώση ως κύμα 2. Αυτό ακυρώνεται αν σπάσουμε το 1044.\nΣτο παραπάνω διάγραμμα παρουσιάζω την κυματική μέτρηση από το 1203 την οποία κίνηση θεωρώ διορθωτική. Προς το παρόν. Υπάρχουν πολλές επικαλύψεις, πολλά κύματα τα οποία είναι τριάρια και επειδή είναι αρκετά πολύπλοκη η δομή χρησιμοποιώ μία απλή μέθοδο για το πόσα κύματα είναι σε μία κίνηση. Κοιτάω να δω πόσες φορές αλλάζει βραχυπρόθεσμα η τάση. Αν η αλλαγή, δηλαδή τα κύματα είναι 5 ή 9 τότε η κίνηση είναι προωθητική. Αν είναι 7 τα κύματα τότε η κίνηση είναι διορθωτική. Στο παρακάτω διάγραμμα ξεχωρίζω τα κύματα τα οποία είναι 7.\nΠροσπαθώντας να δω και να αναλύσω την αντίθετη άποψη συνέχεια βλέπω στοιχεία που υποστηρίζουν την αισιόδοξη δική μου. Η συμπεριφορά του επενδυτικού κοινού στις 1100-1080 μονάδες με την αντίστοιχη στις 1300 έχει τεράστια διαφορά. Η απαισιοδοξία έχει κυριεύσει τους περισσότερους και τα σενάρια για νέα χαμηλά έχουν αρχίσει σιγά σιγά να ξεπροβάλουν και πάλι όπως στο 1044. Αυτά είναι σημάδια ότι το τέλος της πτώσης είναι κοντά. Επειδή όμως μπορεί στην τελική εμείς να είμαστε λάθος, ξεκινάμε συντηρητικά και με ένα μικρό ποσοστό του χαρτοφυλακίου μας με στόχο να ενισχύσουμε αν διασπαστούν κάποια σημεία κλειδιά. Από τεχνικής πλευράς ο ΓΔ μπορεί να δώσει το 1010-1020 αλλά και πάλι να έχει πιθανότητες αντιστροφής. Αλλά αυτό θα το μελετήσουμε και θα το εξετάσουμε αν διασπαστούν οι 1044 μονάδες.\nΕυχαριστώ για το χρόνο που διαθέσατε να διαβάσετε την ανάλυσή μου.\nΓια τις προβλέψεις έπρεπε να λάβει υπόψιν και τα ζώδια.... ... (Διαβάστε Περισσότερα)\n17.05.2018 11:15 GMT· Απάντηση


Ποια ήταν τελικά η… Billie Jean; | Unblock\nΑρχική Unblock+ Ποια ήταν τελικά η… Billie Jean;\nΠοια ήταν τελικά η… Billie Jean;\nΤο όνομα αυτό σίγουρα το ξέρετε.\nΚαι μόλις το ακούτε, μάλλον θέλετε να χορέψετε.\nΓιατί η Billy Jean… τραγουδήθηκε και μάλιστα από τον Μάικλ Τζάκσον.\nΤο τραγούδι περιλαμβάνονταν στο άλμπουμ «Thriller», που κυκλοφόρησε στις 30 Νοεμβρίου του 1982.\nΑρχικά το τραγούδι δεν άρεσε στον παραγωγό του άλμπουμ Κουίνσι Τζόουνς και παραλίγο να μην συμπεριληφθεί στο άλμπουμ, λόγω των διαφωνιών του με τον Τζάκσον.\nΤελικά βέβαια το τραγούδι συμπεριελήφθη στο άλμπουμ και στις 2 Ιανουαρίου 1983, κυκλοφόρησε ως το δεύτερο single του, σημειώνοντας τεράστια επιτυχία.\nΠοια ήταν όμως η Billie Jean;\nΉ για να θέσουμε σωστά το ερώτημα: Υπήρχε;\nΟι εκδοχές είναι πολλές και λογικό, αν σκεφτεί κανείς την μεγάλη επιτυχία του τραγουδιού.\nΠολλοί είναι λοιπόν αυτοί που ισχυρίζονται ότι το τραγούδι περιγράφει μια πραγματική εμπειρία του Μάικλ Τζάκσον. Πρόκειται για μία θαυμάστριά του, η οποία του έστειλε ένα γράμμα και τον πληροφορούσε πως ήταν ο πατέρας… ενός εκ των δίδυμων της!\nΟ τραγουδιστής, που δεν λάμβανε πρώτη φορά τέτοιο γράμμα, δεν έδωσε μεγάλη σημασία, μέχρι τη στιγμή που έλαβε ένα πακέτο με μια φωτογραφία της θαυμάστριας, μαζί με ένα γράμμα και ένα όπλο. Το γράμμα ζητούσε από τον τραγουδιστή της ποπ να σκοτώσει τον εαυτό του σε μια συγκεκριμένη μέρα και ώρα. Η θαυμάστρια θα έκανε το ίδιο μόλις σκότωνε το παιδί τους. Εκείνη έγραψε ότι αν δεν μπορούν να ήταν μαζί σε αυτή τη ζωή, θα ήταν στην επόμενη…\nΤελικά, αργότερα, ανακάλυψε πως η γυναίκα αυτή στάλθηκε σε μια ψυχιατρική κλινική.\nΜια άλλη θεωρία είναι ότι ο Τζάκσον, ως μεγάλος θαυμαστής του τένις, έγραψε αυτό το τραγούδι για την Μπίλλι Τζιν Κινγκ. Η άποψη αυτή όμως, μάλλον χάνει την ισχύ της, καθώς οι σεξουαλικές προτιμήσεις της (είχε ήδη κάνει γνωστό, από το 1968, ότι την ελκύουν οι γυναίκες) δεν συνάδουν με το να είχε ρομαντική επαφή με τον Τζάκσον και να γέννησε το παιδί του.\nΠάντως, ο ίδιος ο Τζάκσον –και αυτό μάλλον έχει μεγαλύτερη σημασία- δήλωνε κατηγορηματικά πως δεν υπήρχε αληθινή Μπίλλι Τζιν.\n«Το κορίτσι στο τραγούδι είναι σύνθετο των ανθρώπων από τα οποία τα αδέρφια μου βασανίζονταν κατά τη διάρκεια του χρόνου. Δεν μπόρεσα ποτέ να καταλάβω πως αυτά τα κορίτσια μπορούσαν να λένε ότι έχουν γεννήσει το παιδί κάποιου όταν δεν ήταν αλήθεια», είχε πει ο τραγουδιστής.\n«Η Μπίλλι Τζιν είναι ένα είδος ανώνυμης. Αντιπροσωπεύει πολλά κορίτσια», τόνιζε, προσθέτοντας πως «αυτά τα κορίτσια θα ισχυρίζονται ότι είχαν σχέση με μέλη ενός συγκροτήματος που ήρθε στην πόλη τους, και εγώ νομίζω ότι έγραψα το κομμάτι λόγω της εμπειρίας που είχα με τα αδέρφια μου όταν ήμουν μικρός. Υπάρχουν πολλές Μπίλλι Τζιν εκεί έξω. Κάθε μια από αυτές ισχυρίζεται ότι ένας από τους αδερφούς μου έχει συγγένεια με το παιδί της».\nΕτικέτες: Billie JeanΜάικλ Τζάκσονμουσικήτραγούδι


Secrets of a Pink Boudoir: Οι Θλιμμένες Μαντόνες του Raphael\nΟι Θλιμμένες Μαντόνες\n( April 6 1483 – April 6 1520 )\nPosted by Lorelei Am Rhein at 1:32:00 AM\nLabels: Arts, beauty, divine, heaven, inspiration\nkalispera .proti fora mpaino . kalos se vrika\nΤι να εκφράσω για το Ραφαέλο; Προσωπικά τον τοποθετώ στην κορυφή της αναγεννησιακής ζωγραφικής, πάνω και από το Ντα Βίντσι, ίσως και το Μιχαήλ Άγγελο.\nΌσο για τις περίφημες Μαντόνες του ξεχωρίζω το όρθιο αγγελάκι της Madonna di Foligno και την καταθλιπτική Granduca Madonna. Ξεχειλίζουν από συναισθήματα τα οποία αλλιώς τα αντιλαμβάνεται ο καθένας. Και φυσικά η μουσική σου επιλογή ξεχωρίζει...\nsafestata enas apo tous megaliterous zwfrafous.\nomws distxws gia auton asxoleithike mono me thriskeftika themata........\na portofolio full of chubby mantonas and kids.....\nΌποτε θες, να περνάς!\nΕίναι όντως πολύ σπουδαίος ζωγράφος, με δική του σχολή, μαθητές και μιμητές πολλούς!\nΤα αγγελάκια του τα έχω κατά καιρούς ανεβάσει σε ποστς μου!\nΓια την μουσική μου επιλογή, σε ευχαριστώ!\nδεν ασχολήθηκε μόνο με θρησκευτικά θέματα. Περίφημα είναι και τα αρχαιολατρικά του, τα οποία είναι απίστευτης τελειότητας!\nΑλλά, η τέχνη είναι υποκειμενική υπόθεση, οπότε το να μη σε εκφράζει η απεικόνιση των Μαντόνων, είναι θεμιτό!\nΘα επανέλθω σύντομα στην περίφημη γερμανική σχολή!\nLucy, θέλω να σου πω πως δεν μπορώ να διαβάσω ποτέ τον τίτλο του κομματιού που επιλέγεις να συνοδεύεις την εκάστοτε ανάρτησή σου. Νομίζω πως πρέπει να κάνεις κάτι, ώστε να είναι ευανάγνωστος για να μπορούν(-ώ) να κατεβάζω μερικές μουσικές.\nτι τρομερή αίσθηση της κίνησης και του χώρου...\n@Αγανακτισμένο μου Antoinaki,\nστο player υπάρχουν μουσικές από δικά μου cd!\nΝια, ναι, μην απορείς!\nΈχω εκατοντάδες από δαύτα! Ό,τι σού αρέσει, μπορείς να μού ζητάς να το κάνω sharing!\nΑλλά θα μεγαλώσω και το hight στο mini player, ώστε να διαβάζεται!\nΤι να σε κάνω, που σού έχω αδυναμία;\nΜαζί με 100 άλλους!\n( Κρύο αστειάκι,ε;\nΧα χαχχααααα!!! )\n@Μάρκο μου, καλησπέρα!\nΕσύ σαν art lover (θυμάσαι;),\nαντιλαμβάνεσαι τις αποχρώσες λεπτομέρειες!\nΜπράβο, μπράβο, Κάτια, που με τσουβαλιάζεις μαζί με όλους τους υπόλοιπους... (τώρα υποτίθεται ότι κλαίω με έναν ηλίθιο και σπαστικό τόνο στη φωνή μου)...\nΜωρέ, σε έχω καταλάβει εγώ πως μας τυλίγεις όλους στη σαγήνη σου! Όλοι σ' αυτό το ποστ που σχολιάζουν αγόρια είναι (εκτός από ΜΙΑ lucy of wild flowers για την οποία απορώ πως βρέθηκε σε τούτο το blog)!\nΟπωσδήποτε να το μεγαλώσεις το μαραφέτι εκεί για να βλέπω τον τίτλο καλύτερα και... πολύ μου άρεσε εκείνο το Antoinaki!\n(Δε σου στέλνω χαιρετισμό αν δε δω την επιμήκυνση)\nΒρε, μικρό ατακτούλι, παραπονιάρικο!\nΝα τσουβαλιάσω εγώ εσένα;\n(χωρίς αλκοόλ! LOL)\nΈτσι, λοιπόν, ε;\nΣάς τυλίγω σε μια κόλλα χαρτί, λόγω σαγήνης... (λαδόκολλα για μπριζολάκια, αχ! Τι τρυφερά!\nΚαλά, δεν θα σοβαρευτώ, επιτέλους;;;\nΕίδες, antoinάκο μου, όλο αγόρια μπαίνουν εδώ (κυρίως!!)\nΑπορώ κι εγώ, γιατί!\nΑχ αχ αααχχχχ\nΤι να κάνωμεν κι εμείς οι χορεύτριες!\nΤο κοινό μας είναι αντρικόν!\nΔεν μάς χαλάει καθόλου, αντιθέτως θα έλεγα...\nΣταματάω εδώ, γιατί έχω κεφάκια για πλακίτσα...και τι έχω να γράψω ακόμα...!!!\nΥΓ. Είδες βρε, το επιμήκυνα!!!


Ἀναβάσεις: Τρία χρόνια από το μαρτυρικό θάνατο του π. Δανιήλ Σισόγιεφ. Νεομάρτυρες της Ορθοδοξίας στον 20ό και 21ο αιώνα. Χαραλάμπους Χ. Άνδραλη\nΤρία χρόνια από το μαρτυρικό θάνατο του π. Δανιήλ Σισόγιεφ. Νεομάρτυρες της Ορθοδοξίας στον 20ό και 21ο αιώνα. Χαραλάμπους Χ. Άνδραλη\nΤο 1991, μόλις αποφοίτησε από το σχολείο, αποφάσισε να λάβει μέρος στα Θεολογικά Σεμινάρια της Μόσχας. Σε όλη τη διάρκεια των σπουδών του, εξακολούθησε να διακονεί ως ιεροψάλτης και μάλιστα ως χοράρχης. Στις 19 Δεκεμβρίου 1994, σε ηλικία 20 ετών χειροθετήθηκε αναγνώστης.\nΤον Ιανουάριο του 1995 παντρεύτηκε την Ιουλία Μιχαΐλοβνα Μπρίκινα στον Ιερό Ναό του Αγίου Ιωάννη του Θεολόγου. Από μικρός ο Δανιήλ, έχοντας ως πρότυπο τον πατέρα του, ήθελε υπηρετήσει στην εκκλησία ως ιερέας. Και έτσι έγινε. Χειροτονήθηκε διάκονος στις 13 Μαΐου του 1995, από τον Επίσκοπο Ευγένιο του Βέρευ.\nΛίγο αργότερα, στις 14 Ιουνίου αποφοίτησε από το θεολογικό σεμινάριο με τον υψηλότερο βαθμό και γράφτηκε στη θεολογική σχολή του Πανεπιστημίου της Μόσχας. Το Σεπτέμβριο της ίδιας χρονιάς διορίστηκε ως δάσκαλος στο Ορθόδοξο Γυμνάσιο στο Γιασένεβο. Στα τέλη του 1995 απέκτησαν με την πρεσβυτέρα την πρώτη τους κόρη, την Ιουστίνα.\nΤον επόμενο χρόνο, το 1996, με την ευλογία του Πατριάρχη της Ρωσίας και όντας ακόμα διάκονος, ο πατήρ Δανιήλ ανέλαβε ένα σπουδαίο διακόνημα. Συζητούσε θεολογικά θέματα με κόσμο που υπέφερε από τις αιρετικές πλάνες και τις ψεύτικες θρησκείες, στο πατριαρχικό μετόχι του Κριούτιτσι. Η ιεραποστολική φλόγα έκαιγε ακατάπαυστα στην καρδιά του πατρός Δανιήλ. Στεναχωριόταν πολύ όταν έβλεπε ανθρώπους που δεν πίστευαν στο Δημιουργό τους και ζούσαν μέσα σε ένα ψέμα. Τους θεωρούσε και αυτούς παιδιά του Θεού και έκανε πολλές προσπάθειες για να τους μεταπείσει και να τους φέρει στην αληθινή Πίστη.\nΤο βιβλίο του με τίτλο «Το χρονικό της Δημιουργίας», κυκλοφόρησε το 1999 με το οποίο εξηγούσε πώς ακριβώς δημιουργήθηκε ο κόσμος κατά τη χριστιανική διδασκαλία.\nΤο έτος 2000 αποφοίτησε από τη Θεολογική Σχολή και τον αμέσως επόμενο χρόνο, το 2001, χειροτονήθηκε ιερέας. Τον ίδιο χρόνο απέκτησε τη δεύτερη κόρη του, την Δωροθέα. Ως ιερέας υπηρέτησε αρχικά στον Ιερό Ναό των Αποστόλων Πέτρου και Παύλου στο Γιασένεβο της Μόσχας. Αργότερα απέκτησε και άλλο ένα παιδί με την πρεσβυτέρα, την Αγγελίνα.\nΗ δράση του πατρός Δανιήλ έγινε πιο έντονη τα επόμενα χρόνια. Εργάστηκε με αξιοθαύμαστο ζήλο στο ιεραποστολικό έργο. Έγραψε πολλά άρθρα σε εφημερίδες αποκαλύπτοντας την πλάνη των άλλων θρησκειών και εξηγώντας τη Δημιουργία. Προσέγγισε με αγάπη τους νέους ανθρώπους, φέρνοντας πολλούς από αυτούς στο χριστιανισμό. Η δραστηριότητά του αυτή γινόταν συνεχώς πιο ενοχλητική για τους εχθρούς της Εκκλησίας.\nΟ Ομολογητής της αλήθειας δεν παρέλειπε να αναφέρεται σε οτιδήποτε και οποιονδήποτε αντιτίθεται στη χριστιανική Πίστη. Δεν δίστασε να στηλιτεύσει τις αιρετικές δοξασίες και την τελευταίως εμφανιζόμενη αίρεση του οικουμενισμού. Επέκρινε αυστηρά τους μάρτυρες του Ιεχωβά, την αθεΐα, το Ισλάμ. Η όλη του δραστηριότητα είχε ως αποτέλεσμα να εκχριστιανιστούν πολλοί πρώην αλλόπιστοι, ιδιαίτερα μουσουλμάνοι. Είναι χαρακτηριστικό ότι τα δύο τελευταία χρόνια της ζωής του είχε πραγματοποιήσει περίπου 80 βαπτίσεις πρώην μουσουλμάνων.\nΟ πατήρ Δανιήλ, που είχε γίνει πλέον γνωστός σε όλη σχεδόν τη Ρωσία, παρά το νεαρό της ηλικίας του, φάνταζε ως μισητός εχθρός για τους εξτρεμιστές μουσουλμάνους. Οι πρώτες απειλές για τη ζωή του δεν άργησαν να φανούν. Όμως ο πιστός υπηρέτης της Εκκλησίας δεν λύγισε ούτε λεπτό. Εξακολούθησε να εργάζεται αδιάκοπα στο λαμπρό του ιεραποστολικό έργο, παρά τους προφανείς κινδύνους. Παρότι ήταν οικογενειάρχης και πατέρας τριών παιδιών, αφιέρωνε σχεδόν όλες τις ώρες του στο ποιμαντικό έργο.\nΉξερε ότι θα μαρτυρήσει. Περίμενε από στιγμή σε στιγμή την ώρα που θα του αφαιρούσαν τη ζωή. Γι’ αυτό και βιαζόταν στο έργο του. Παρότι ήταν μόλις 34 χρονών όταν κοιμήθηκε, είχε πραγματοποιήσει σπουδαία πράγματα. Αυτό που δεν πρόλαβε, ήταν η ολοκλήρωση της κατασκευής του ναού που θα αφιερωνόταν στον Προφήτη Δανιήλ, τον προστάτη του.\nΠρος το τέλος της ζωής του, οι απειλές γίνονταν πιο συχνές, μέσω ηλεκτρονικών μηνυμάτων από το διαδίκτυο. Η τελευταία απειλή εναντίον του ανυποχώρητου ιερέα, πραγματοποιήθηκε τον Οκτώβριο του 2009. Ο αποστολέας του μηνύματος προειδοποιούσε ότι ο πατήρ Δανιήλ έχει καταδικασθεί σε θάνατο.\nΣτις 19 Νοεμβρίου 2009, ένας ένοπλος μασκοφόρος πυροβόλησε τον πατέρα Δανιήλ στο Ναό του Αγίου Θωμά, στα νότια της Μόσχας, και διέφυγε χωρίς να συλληφθεί. Οι εξτρεμιστές μουσουλμάνοι είχαν σχεδιάσει καλά τη δολοφονία του ιερέα ώστε να διαφύγει ο φονιάς. Έτσι παρέδωσε την ψυχή του ο Ιερομάρτυρας Δανιήλ.\nΩς απόστολος Ρωσσίας νέος, ως καλός ποιμήν ποιμενομένων, Δανιήλ Θείον Λόγον εκήρυξας. Τας απειλάς των ανόμων ηγνόησας και τη ανδρεία τον Σατάν κατεπάτησας. Διό, μάρτυς ένδοξε, Χριστόν τον Θεόν ικέτευε, δωρήσασθαι ημίν το μέγα έλεος.\nΔιαβάστε περισσότερα πατώντας Νεομάρτυρες της Ορθοδοξίας στον 20ό και 21ο αιώνα\nΑναρτήθηκε από byzantio στις 18:54\nΕτικέτες Νεομάρτυρες, Νεομάρτυρες της Ορθοδοξίας στον 20ό και 21ο αιώνα, π.Δανιήλ Σισόγιεφ, Χαράλαμπος Άνδραλης


Αυτές τις γιορτές τις είχα ονειρευτεί μαζί σου | Αψυχολόγητα\n30 Δεκεμβρίου 2017 , Από: Μαριλένα Αθηνιού\nΓιορτές.. Ο κύριος στολισμός για να μεταβληθεί κάθε “κανονικότητα” σε γιορτή είναι το ψυχολογικό υπόβαθρο. Αφανής ήρωας όμως τόσο δραστικός, το”πρέπει”γίνεται μια επιτυχώς επιβάλλουσα χαρά, αφού είναι τόσο στολισμένη για να χαροποιεί αισθήσεις, άρα είναι εύκολα αποδεκτή, σχεδόν καθολικά. Λάμψη, πολλά χρώματα, δώρα, άδωρα πολλές φορές αλλά αναπόφευκτα και αυτά, χρωματιστές σκονίτσες πασπαλισμένες παντού και εμείς μεθυσμένοι από χαρά ακολουθούμε άλλο ένα ουσιαστικό παράλογο γαϊτανάκι.\nΗ εκβιαστικά πανέμορφη περίοδος των γιορτών (με αποκορύφωμα την ημέρα των Χριστουγέννων και της Πρωτοχρονιάς) έχει και αυτή τα φαντάσματα της. Σκιές που μας λείπουν από το παζλ, την στοιχειώνουν χαλούν το άψογο μακιγιάζ της και πάλι όμως, από μια μικρή τόση δα χαραμάδα εισβάλουν όσοι άνθρωποι μας λείπουν. Η χαραμάδα γίνεται πύλη και η πόλη άβυσσος δίχως να το καταλάβουμε και μάντεψε.. έχει και επίσημη ονομασία ένα συγκεκριμένο όνομα για τον καθένα μας. Που όχι μόνο χωρά στις γιορτές αλλά καταλύει κάθε ίχνος χρυσόσκονης, όσο απλόχερα και αν έχει σπαταληθεί. Δυο μόνο δάκρυα έχουν την δύναμη να τις διαλύσουν, για λίγο έστω, αφού σύντομα πρέπει να εναρμονιστούμε με το γιορτινό πνεύμα.\nΗ φαινομενική “πληρότητα” των ημερών δίνει την θέση της σ’ένα μεγάλο κενό. Υπήρχε και πριν από αυτές και θα υπάρχει και την επόμενες με μόνη διαφορά πως την ημέρα των Χριστουγέννων και της Πρωτοχρονιάς το κενό αυτό γίνεται μεγάλο, δυσβάσταχτο, εκκωφαντικά άδειο. Είναι που η παρουσία, σου θυμίζει έντονα την απουσία.\nΑυτές τις γιορτές τις είχα ονειρευτεί μαζί σου.. Να κάνουμε βόλτες χέρι-χέρι, να σχολιάζουμε πόσο κιτς φαίνονται τα χιλιάδες μικροσκοπικά λαμπιόνια που αναβοσβήνουν όπου γυρίσει κανείς το βλέμμα του. Να τρυπώνω στην αγκαλιά σου επειδή θα κρυώνω και να με μαλώνεις που δεν ντύνομαι αρκετά ζεστά. Να είμαστε σφιχτά αγκαλιασμένοι κάτω απ’ την κουβέρτα και να πίνουμε τσάι μιλώντας με τις ώρες και κοιτώντας την βροχή από το παράθυρο. Να αδράξουμε την ευκαιρία να χαλαρώσουμε παρέα, μακριά απ’ τη φθορά της ρουτίνας μας. Να μετρήσουμε μαζί αντίστροφα για τον ερχομό του νέου έτους και να με φιλήσεις για καλή χρονιά, όπως στις ταινίες.. Ναι, κάπως έτσι τις είχα φανταστεί αυτές τις γιορτές.\nΣτις φετινές γιορτές η θέση δίπλα φαντάζει πιο άδεια από ποτέ.. Και αυτό το παραπανίσιο πιάτο που νοερά θα θελες να δεις στο τραπέζι της χαράς, αυτός ο χορός που θα θελες να χορέψεις μαζί με το πρόσωπο που σου λείπει, αυτό το δώρο το αυθόρμητο το θετικό από καρδιάς που δεν υπάρχει ο παραλήπτης του, η ευτυχισμένη ανάμνηση; Πόσο πια να μεγαλώσει το κενό, πόσο βαθιά μπορεί να σε διαπεράσει ο ήχος της σιωπής;\nΚαι αφού πρέπει να συνεχίσεις λόγω των “γιορτινών” ημερών, γεμίζεις μ’ελπίδες και χαρούμενες μνήμες που καταχώνιαζες με μαεστρία εδώ και καιρό. Κρυφά μέσα σου στα τρίσβαθα του νου, εκεί όπου η σκέψη φεύγει και ταξιδεύει, παίρνεις όρκο πως θα αναγνώριζες την μυρωδιά του αγαπημένου προσώπου από χιλιόμετρα εάν τύχαινε και βρισκόταν στο δρόμο σου. “Αχ και αν γινόταν”, αναστενάζει ανεξέλεγκτα η σκέψη σου. Να μπορούσες να δεις, ν’αγγίξεις, να πεις όσα νιώθεις, ν’ακούσεις. Να μπορούσες να κλειδώσεις κάθε έκφραση στη θύμησή σου, να μπορούσες να δώσεις ένα ζεστό φιλί και να γευτείς άλλο ένα τόσο μοναδικά φτιαγμένο για σένα. Πόσα θα θελα να τα ζήσω όλα αυτά.\n..Και είναι και αυτό το σερβίτσιο στο τραπέζι που περιμένει ώρα να έρθεις και να το χρησιμοποιήσεις αλλά εσύ δεν θα ρθεις.\nΠαρά μόνο στην θύμησή μου … Λείπεις!


Ορθόδοξα Μηνύματα απο την Ιερά Μονή Παναγίας Καθαρών Ιθάκης: Μάρτυρος Λεοντίου του εξ Αιγίνης και των συν αυτώ Υπατίου, Θεοδούλου και Αιθέριου(†70)\nΟι άγιοι Λεόντιος, Υπάτιος και Θεόδουλος, μαρτύρησαν στα χρόνια του αυτοκράτορα Βεσπασιανού. Ο Λεόντιος καταγόταν από την Ελλάδα και διακρινόταν για το μεγαλοπρεπές και αγέρωχο παράστημά του και τη σωματική του ρώμη. Σε νεαρή ηλικία κατετάγη στο στρατό και σε όλες τις μάχες επεδείκνυε μεγάλη γενναιότητα και ανδρεία. Γι` αυτές του τις αρετές προβιβάσθηκε γρήγορα σε υψηλά στρατιωτικά αξιώματα. Παρά τη γρήγορη εξέλιξή του και την υψηλή του θέση, συμπεριφερόταν με πολλή μετριοφροσύνη και τιμιότητα. Όταν βρισκόταν στην Αφρική, διδάχθηκε την χριστιανική πίστη, στην οποία η ευγενής και τίμια ψυχή του ανταποκρίθηκε με θέρμη.\nΆρχισε να κηρύττει το λόγο του Θεού στους υφισταμένους του και τους στρατιώτες, όσα δε χρήματα κέρδιζε τα διέθετε για την ανακούφιση των πτωχών, των χηρών και των ορφανών. Η χριστομίμητη αυτή δραστηριότητά του γρήγορα απέδωσε καρπούς. Δύο συνάδελφοί του ο Υπάτιος και ο Θεόδουλος, πίστευσαν στο Χριστό και άρχισαν να ζουν με χριστιανική αγνότητα και άσκηση. Όταν πληροφορήθηκε το γεγονός ο αφρικανός ηγεμόνας Αδριανός, προσπάθησε με διάφορες υποσχέσεις να τους κάνει να αρνηθούν την πίστη τους. Γρήγορα κατάλαβε ότι οι άγιοι παρέμεναν ακλόνητοι, ως γενναίοι στρατιώτες Ιησού Χριστού. Διέταξε λοιπόν τον δι` αποκεφαλισμού θάνατο του Υπάτιου και Θεόδουλου, τον δε Λεόντιο μαστίγωσε μέχρι θανάτου. Έτσι με το τίμιο αίμα τους, επισφράγισαν την πίστη και την αγάπη τους στο Σωτήρα και Λυτρωτή τους και κέρδισαν τους αμαράντινους του μαρτυρίου στεφάνους.\nΑναρτήθηκε από Unknown στις 1:32 π.μ.\nΕτικέτες Βίοι Αγίων, Συναξαριστής\n«ΑΚΡΑΤΗΤΟΙ ΑΝΘΡΩΠΟΙ, ΛΑΟΣ ΚΑΙ ΚΛΗΡΟΣ ΤΡΕΧΟΥΝ ΣΤΗΝ ...\n«Ο ΑΠΟΣΤΟΛΟΣ ΠΑΥΛΟΣ» Λαμπρος Κ. Σκοντζος Θεολογος-...\nΚυριακή Αποστόλων Πέτρου & Παύλου\nΟ λόγος του σοφού γέρoντος Γεωργίου (Kαψάνη)\nΑποκαλύπτεται και στον καθένα μας ο Θεός; (Τρόποι ...\nΆγιος Ιγνάτιος Μπριατσανίνωφ: Βάλε φωτιά στις σκέψ...\nΕΙΣ ΤΟ ΓΕΝΕΘΛΙΟΝ ΤΟΥ ΤΙΜΙΟΥ ΠΡΟΔΡΟΜΟΥ (Λουκά α΄ 1-...\nΤό "εὐχαριστήριο" (Ἕνα κείμενο πού δέν πρέπει νά χ...\nΚΥΡΙΑΚΗ Β' ΜΑΤΘΑΙΟΥ Μητροπολίτης Ναυπάκτου και Αγί...\nΑμαρτίες σαν πέτρες και χαλικάκια...Anthony Bloom\nΧριστιανική ευγένεια.-Άγιος Νεκτάριος Πενταπόλεως.\nΟἱ δαίμονες χρησιμοποιοῦν τὰ ὄνειρα γιὰ νὰ ἐνο...\nΠώς να διώχνεις τους πιστούς από την Εκκλησία. (Οι...\nΕορτή του Αγίου και Αποστόλου Ιούδα\nΜαταιοδοξία.Μια επικίνδυνη αρρώστια (Αγ.Νικολάου Β...\nΜάρτυρος Λεοντίου του εξ Αιγίνης και των συν αυτώ ...\nΤΡΕΙΣ ΓΕΡΟΝΤΕΣ – Απόστολος Παπαδημητρίου\nΑν αφήση κανείς τα πάθη να τον πολεμούν, δεν χρειά...\nΗ ΠΡΩΤΗ ΑΓΑΠΗ -ΚΥΡΙΑΚΗ ΤΩΝ ΑΓΙΩΝ ΠΑΝΤΩΝ Αρχιμ. Ιωή...\nΝα ευχαριστείς τον Θεό για τον πειρασμό σου.\nὍσιος Πέτρος ὁ Δαμασκηνός Ἡ ἀληθινή πίστη\nΓέροντας Εφραίμ: Ποτέ μην χάσουμε την ελπίδα!\nΟ ΕΝ ΑΓΙΟΙΣ ΠΑΤΗΡ ΗΜΩΝ ΛΟΥΚΑΣ Ο ΝΕΟΣ, Ο ΙΑΤΡΟΣ ΚΑΙ...\nΑπό τον Πανηγυρικό Εσπερινό στο Μοναστήρι της Φανε...\nΗ ΙΕΡΑ ΜΟΝΗ ΦΑΝΕΡΩΜΕΝΗΣ ΛΕΥΚΑΔΟΣ\nΠΡΟΓΡΑΜΜΑ ΕΟΡΤΑΣΜΟΥ ΙΕΡΑΣ ΜΟΝΗΣ ΦΑΝΕΡΩΜΕΝΗΣ ΛΕΥΚΑΔΟΣ\nΕορτή του Αγίου Δωροθέου, του Επισκόπου Τύρου\nΕΥΧΗ ΓΙΑ ΖΩΝΤΕΣ ΚΑΙ ΚΕΚΟΙΜΗΜΕΝΟΥΣ\nΟ απόστολος Παύλος και οι γυναίκες\nΟ Άγιος Κωνσταντίνος προσευχόμενος\nΑΝΤΙΜΕΤΩΠΙΣΤΕ ΑΠΛΑ ΚΑΙ ΕΥΚΟΛΑ ΤΟΥΣ ΜΑΡΤΥΡΕΣ ΤΟΥ ΙΕ...


«Η κόρη μου»: Απόψε το μεγάλο φινάλε! Πώς τελειώνει η αγαπημένη σειρά (photos) | Gossip-tv.gr\n«Η κόρη μου»: Απόψε το μεγάλο φινάλε! Πώς τελειώνει η αγαπημένη σειρά (photos)\nΗ δραματική σειρά «Η κόρη μου» κάνει απόψε φινάλε.\nΟ Ντεμίρ αναζητάει σε μία καφετέρια τον Ομέρ, προκειμένου να του επιστρέψει τα χρήματα που βρήκε στο δωμάτιο της Οϊκιού, αλλά δεν τον βρίσκει πουθενά. Στο μεταξύ, δύο άντρες παρατηρούνταν φάκελο που έχει στην τσέπη του και συνειδητοποιούν ότι εκεί μέσα βρίσκονται τα χρήματα που έχασε ο Ομέρ και καλούν αμέσως τον ίδιο και την Αστυνομία για να τον συλλάβουν. Οπως και γίνεται. Τη στιγμή, λοιπόν, που τον μεταφέρουν' στο τμήμα, τον συναντούν η Τζαντάν και η Οϊκιού. Το μικρό κορίτσι ξεσπάει σε κλάματα και αποκαλύπτει στον Ομέρ και στους αστυνομικούς ότι εκείνη βρή¬κε τα χρήματα και τα πήρε για να βοηθήσει τον πατέρα της.\nΝΤΕΜΙΡ: «Η κόρη μου τα βρήκε και τα έφερε στο σπίτι και εγώ πήγα στην καφετέρια για να σας βρω και να σας τα δώσω/Εχει γίνει παρεξήγηση». ΟΜΕΡ: «Κορίτσι μου, εσύ βρήκες τα χρήματα;».\nΟΪΚΙΟΥ: «Ναι, εγώ τα βρήκα. Συγγνώμη, δεν θα το ξανακάνω». Εκείνη τη στιγμή, ο ηλικιωμένος άντρας αισθάνεται άσχημα που κατηγόρησε άδικα τον Ντεμίρ και αποσύρει τις κατηγορίες εις βάρος του, ενώ του κάνει δώρο ένα χρηματικό ποσό για να εξιλεωθεί. Στη συνέχεια, ο Ντεμίρ δέχεται ακόμα μία έκπληξη! Συγκεκριμένα, ο άντρας πηγαίνει στο εστιατόριο που δουλεύει και μαθαίνει από τον προϊστάμενο του ότι πήραν πολύ καλές κριτικές τόσο για το φαγητό όσο και για το σέρβις. Ετσι, του δίνει προαγωγή και κατ' επέκταση αύξηση. Έπειτα από αυτή την εξέλιξη, φυσικά, ο Ντεμίρ, η Τζαντάν και η Οϊκιού πραγματοποιούν ένα μεγάλο τους όνειρο: να μετακομίσουν σε καινούργιο σπίτι. Στο μεταξύ, η μητέρα του Ουγούρ επιστρέφει στο σπίτι και γίνεται έξαλλη που ο γιος της πήγε να ζητήσει σε γάμο τη Σεβγκί χωρίς τη δική της παρουσία.


Δεν συμφωνούσες, αλλά δεν μίλησες και ιδού... » Candia Doc\nΗΠΑ: Μεγάλη έκρηξη στη Βαλτιμόρη - Τρεις σοβαρά τραυματίες (Βίντεο)\nΕφιάλτης στο δρόμο με τα λεφτόδεντρα\nΤον Δεκέμβριο του 1990 επτά εκδότες και διευθυντές εφημερίδων (Φυντανίδης [Ελευθεροτυπία], Θεοχαράτος [Έθνος], Μαρούδας [Νίκη], Κοντοπάνος [Αυριανή], Γερονικολός [Δημοκρατικός Λόγος], Καρατζαφέρης [48 Ώρες] και Παπαϊωάννου [Ποντίκι]), μεταφέρθηκαν με κλούβα στις φυλακές Κορυδαλλού από την διεύθυνση μεταγωγών Αθηνών, όπου είχαν περάσει εκεί την προηγούμενη νύχτα. Το «έγκλημα» τους ήταν η δημοσίευση προκήρυξης της «17 Νοέμβρη» που ο «τρομονόμος» του (πατρός) Μητσοτάκη ρητώς απαγόρευε.\nΔεν συμφωνούσες με τις συλλήψεις, αλλά δεν μίλησες.\nΤον Ιούνιο του 2013 η κυβέρνηση Σαμαρά – Βενιζέλου έκανε το αδιανόητο για χώρα με κοινοβουλευτική δημοκρατία και με το μαύρο στην ΕΡΤ έκλεισε τις κρατικές τηλεοπτικές συχνότητες -αφήνοντας στο δρόμο 2.656 εργαζόμενους- για να τις αντικαταστήσει με ένα απολύτως ελεγχόμενο τηλεοπτικό μόρφωμα, εκπομπής αποκλειστικά κυβερνητικής προπαγάνδας.\nΔεν συμφωνούσες με το μαύρο στην ΕΡΤ, αλλά δεν μίλησες.\nΤον Δεκέμβριο του 2014 ο πρωθυπουργός Α. Σαμαράς έδωσε συνέντευξη στην ΝΕΡΙΤ, σε δύο δημοσιογράφους που χαρακτηρίστηκαν ως «γλάστρες» γιατί άνοιγαν το στόμα τους (διακόπτοντας τον μονόλογο) για να ακουστεί η ηχώ του συνεντευξιαζόμενου ή για να συμπληρώσουν την επιχειρηματολογία που του είχε διαφύγει.\nΔεν συμφωνούσες με τους δημοσιογράφους – «γλάστρες», αλλά δεν μίλησες.\nΑπό τον Ιούνιο του 2015 που ο ΣΥΡΙΖΑ ξανάνοιξε την ΕΡΤ βλέπαμε έναν πρωθυπουργό να ελέγχεται όχι για τα πεπραγμένα του αλλά για τις fake πράξεις που του καταλόγιζε η ΝουΔου.\nΕίδαμε στρογγυλά τραπέζια με θέμα την ανταλλαγή του ονόματος της Μακεδονίας με την μη περικοπή των συντάξεων.\nΕίδαμε έναν πρωθυπουργό να διακόπτεται άγρια και να προσπαθεί να ολοκληρώσει την απάντηση του στο ερώτημα που του είχαν υποβάλει.\nΕίδαμε σε κάθε ενημερωτική εκπομπή να συμμετέχει τουλάχιστον ένας δημοσιογράφος – τοποτηρητής της «Πειραιώς».\nΕίδαμε να φωνασκούν ότι ο Τσίπρας είναι ψεύτης, προδότης, ηθικός αυτουργός εγκλήματος και να δηλώνουν “εμπιστεύομαι τον Ερντογάν και όχι τον Τσίπρα”.\nΔεν συμφωνούσες με αυτού του τύπου την αντιπολίτευση, αλλά δεν μίλησες.\nΑπό τον Ιούλιο του 2019 είδαμε στρατιές «ανεξάρτητων» δημοσιογράφων που τα προηγούμενα χρόνια έκαναν την βρώμικη δουλειά υπέρ του ΔΝΤ και της Τρόικας στα κυβερνητικά έδρανα της βουλής και στα γραφεία τύπου των υπουργείων.\nΕίδαμε τον διευθυντή του γραφείου τύπου του Κυριάκου να αναλαμβάνει πρόεδρος της ΕΡΤ.\nΕίδαμε να εκδιώκονται οι δημοσιογράφοι από την ΕΡΤ που δεν είχαν εμφανώς ταχθεί με την ΝουΔου.\nΕίδαμε το πρωθυπουργικό γραφείο να απειλεί ανοιχτά την διαφημιστική αγορά για να επιβάλλει εμπάργκο στο “Documento” ώστε να εξαφανιστεί η επικίνδυνη μαχητική και ελεύθερη δημοσιογραφία.\nΔεν συμφωνούσες με την καθολική προπαγάνδα, αλλά δεν μίλησες.\nΑπό τον Μάρτιο του 2020 -με την επιβολή του lockdown- είδαμε να κορυφώνεται με καθολικό τρόπο η κυβερνητική «ενημέρωση» χωρίς παρουσία δημοσιογράφων.\nΕίδαμε πολύωρες εκπομπές για τον σωτήρα Μωυσή και τον ήρωα Ηρακλή.\nΕίδαμε καθημερινές δημοσκοπήσεις που ανέβαζαν την αποδοχή του Κυριάκου στα επίπεδα Τσαουσέσκου.\nΕίδαμε για το μήνυμα «Μένουμε στο σπίτι» (που έπρεπε να δημοσιεύεται δωρεάν) να καταβάλλονται 20 εκατομμύρια ακόμα και σε ανύπαρκτα blogs, αλλά όχι στον όμιλο του “Documento”.\nΕίδαμε 77 βουλευτές του ΣΥΡΙΖΑ να ρωτάνε για το που και πως μοιράστηκε ο κρατικός παράς χωρίς να παίρνουνε απάντηση.\nΕίδαμε το αποκαλυπτικό spot του ΣΥΡΙΖΑ «πόσο κοστίζει ο Μωυσής;».\nΔεν συμφωνούσες με τα καταγγελλόμενα, αλλά –για πρώτη φορά- ούρλιαξες!\nΣυμφώνησες με το καρτούν Homer Simpson:\n“Αν κάτι πάει στραβά στη δουλειά, ρίξ’ το στον τύπο που δε μιλάει Αγγλικά.”


Boutique ξενοδοχεία σε Σικάγο, Ηνωμένες Πολιτείες | Hotels.com\nBoutique ξενοδοχεία στην πόλη Σικάγο\nBoutique ξενοδοχεία σε Σικάγο\nΣικάγο: Πότε επισκέπτεστε αυτόν τον προορισμό;\nΣικάγο: Δείτε ξενοδοχεία Boutique στο χάρτη\nΘέλετε να κλείσετε ένα boutique ξενοδοχείο σε Σικάγο; Στις ιστοσελίδες της Hotels.com θα βρείτε σίγουρα αυτό που ψάχνετε, καθώς μπορείτε να επιλέξετε ανάμεσα στα 150.000 ξενοδοχεία μας σε όλον τον κόσμο. Οι αναλυτικές περιγραφές και φωτογραφίες των ξενοδοχείων και των δωματίων, καθώς και οι 6,5 εκατ. κριτικές των πελατών μας, θα σας βοηθήσουν να βρείτε εύκολα ακριβώς αυτό που αναζητάτε!\nΣτη Hotels.com θα βρείτε τα καλύτερα boutique ξενοδοχεία, πάντα με την εγγύηση ποιότητας Hotels.com. Ρίξτε επίσης μια ματιά στις προσφορές μας, για να κλείσετε δωμάτια σε Σικάγο γρήγορα και άκοπα! Είτε πρόκειται για ταξίδι τελευταίας στιγμής, είτε για προγραμματισμένο ταξίδι αναψυχής, θα βρείτε οπωσδήποτε το κατάλληλο δωμάτιο για εσάς, τον σύντροφό σας, τους φίλους σας και την οικογένειά σας. Τα boutique ξενοδοχεία είναι ξενοδοχεία στεγασμένα σε ιστορικά κτήρια ή έχουν μοντέρνο ντιζάιν. Τόσο οι κοινόχρηστοι χώροι όσο και τα δωμάτια έχουν φινετσάτη όψη και ιδιαίτερη αρχιτεκτονική αισθητική με μάρμαρο, ξύλινη επένδυση, διακόσμηση με λουλούδια, κτλ. Τα δωμάτια έχουν επίσης περίτεχνη διακόσμηση με βάζα, σεντόνια πολυτελείας, έργα τέχνης και άλλα.\nΚάντε τώρα την κράτηση ξενοδοχείου σας online ή τηλεφωνήστε δωρεάν -από σταθερό- στο 00800 4414 1518. Η γραμμή εξυπηρέτησης πελατών μας λειτουργεί συνεχώς (24 ώρες την ημέρα, 7 ημέρες την εβδομάδα), και η ειδικευμένη ομάδα μας θα χαρεί να σας βοηθήσει να κλείσετε το καλύτερο boutique ξενοδοχείο σε Σικάγο! Αν έχετε κάποια άλλη ερώτηση, μη διστάσετε να επικοινωνήσετε μαζί μας, ή μεταβείτε στην ιστοσελίδα μας, στις Συχνές ερωτήσεις.


Ναυπλιώτικο πλαθολόγιο λέξεων Vol. 2 | palamidi.gr\nΝαυπλιώτικο πλαθολόγιο λέξεων Vol. 2\nΕίχαμε κάνει μεγάλη επιτυχία με το ‘ναυπλιώτικο πλαθολόγιο λέξεων’ και ήρθε η ώρα για τη συνέχεια. Με την ημιπολύτιμη συνδρομή του Zuperman, σας προσφέρουμε την ευκαιρία να εμπλουτίσετε το φτωχό σας λεξιλόγιο και να κάνετε τη διαφορά.\nΟ περπατώνιος: Ναυπλιώτικη εκδοχή του μαραθωνίου δρόμου που εκτυλίσσεται τα απογεύματα στο στάδιο της πόλης. Κυρίες της περιοχής ενδεδυμένες την τελευταία λέξη της αθλητικής μόδας περπατούν ανά ζεύγη σχολιάζοντας τις τελευταίες εξελίξεις των προσωπικών τους. Μετά από λίγο φεύγουν, πιστεύοντας πως έχουν αθληθεί.\n– Άννα, τι θα κάνεις σήμερα;\n– Δεν έχω κάτι ιδιαίτερο. Θέλεις να πάμε στο στάδιο για περπατώνιο;\nΤο σχολητήριο: Η αυλή του λυκείου που μετατρέπεται σε πάρκινγκ, με αποτέλεσμα μετά από κάθε τριήμερο να θυμίζει ουρητήριο. Η ρομάντζα – ρομάντζα αλλά να ξαλαφρώσουμε κιόλας …\nΗ χαρτολπισία: Το αίσθημα της απελπισίας που δοκιμάζει κάποιος Δευτέρα πρωί όταν πάρει το χαρτάκι προτεραιότητας στην Εθνική Τράπεζα και διαπιστώσει ότι έχει μπροστά του 240 άτομα. Η οριστική ήττα έρχεται όταν γυρίσει στην τράπεζα και διαπιστώσει ότι μόλις πέρασε η σειρά του.\n– Γιώργο, έβαλες σήμερα τα λεφτά στον λογαριασμό;\n– Άστα, πήγα πρωί – πρωί στην Εθνική και έπαθα μια χαρτολπισία …\nΟ συνομωσιοτρώνης: Κατηγορία υπερήλικων Ναυπλιέων που δεν πιστεύουν ότι το άγαλμα του Κολοκοτρώνη κατέβηκε για να το συντηρήσουν (δηλαδή το προφανές) αλλά για άλλους – σκοτεινούς – λόγους. Έτσι, διαδίδουν διάφορες θεωρίες συνομωσιολογικού χαρακτήρα τις οποίες συνοδεύουν με το ακαταμάχητο ‘εμένα θ’ ακούς’\nΗ δεσποτοουρά: Η κατάσταση αναμονής για τη γνωριμία με τον καινούριο δεσπότη. Παρότι κάποιοι ντόπιοι άρχοντες κατήγγειλαν σκοτεινές διεργασίες αλά Illuminati για την εκλογή του, πολλοί περιμένουν να τον συναντήσουν για να πάρουν την ευλογία του.\n– Γεια σας, τι θα θέλατε;\n– Μπορούμε να δούμε τον δέσποτα;\n– Βεβαίως. Περιμένετε παρακαλώ στη δεσποτοουρά.\nΟ τριημεροκρατημένος: Αυτόχθων Ναυπλιώτης που τρομοκρατημένος από την παράκρουση του τριημέρου και την εισβολή των τσιμεντόβλαχων ταμπουρώνεται στο σπίτι του και δεν το κουνάει ούτε με σεισμό.\n– Γιάννη, πάμε πουθενά το Σάββατο;\n– Που να πάμε ρε; Εγώ είμαι τριημεροκρατημένος.\n08/11/2013 στο 12:26\nΕίμαι η Άννα και έχω να παρατηρήσω ότι πάω για περπάτημα μόνη μου…κ όχι για κουβέντα!!!!!!!!!!!\n08/11/2013 στο 13:33\nΚαι όχι μόνο πάνε για χαζολογηματικό περπάτημα και κουτσομπολιό, πιάνουν και τις πρώτες διαδρομές!\nΌποιος θέλει να τρέξει κάνει σλάλομ.\n« Θέλεις να σε μάθω tennis;\nΠανναυπλιακός-Παναργειακός: πάμε σαν άλλοτε »\nChef αέρα - πατέρα. Τα 10 πιο αηδιαστικά φαγητά


ANT1 internet world | Ερωτικό σκάνδαλο προέδρου με παίκτη κατέληξε στο απόλυτο... ξεκατίνιασμα! (βίντεο)\nΕρωτικό σκάνδαλο προέδρου με παίκτη κατέληξε στο απόλυτο... ξεκατίνιασμα! (βίντεο)\nΩς πιο... θαρραλέος, ο Γκονσάλες μίλησε ανοιχτά για τη σχέση του με τον 32χρονο επιθετικό. "Ο Μπερνάρντο είναι ξεχωριστός άνθρωπος στη ζωή μου. Όντως είμαστε ζευγάρι και στην αγκαλιά του βρήκα καταφύγιο. Του έκανα όλα τα χατίρια. Αυτοκίνητα, ταξίδια, όμως με πρόδωσε και έφυγε από την ομάδα. Του έδειξα στοργή, αλλά δεν το εκτίμησε. Τώρα θέλει να με εκδικηθεί", είπε ο πρόεδρος με την... πληγωμένη καρδιά.\n"Αυτό είναι το συμβόλαιο σου", φέρεται να λέει. "Κοίτα τι κάνω! Ξέχνα το ποδόσφαιρο και τα λεφτά σου. Να τα βάλεις εκεί που ξέρεις!"\nΤι λένε για το περιστατικό στην Παραγουάη; Ο παίκτης είχε οικονομικές διαφορές με τον σύλλογο, ενώ παράλληλα θέλησε να πάρει μεταγραφή σε καλύτερη ομάδα. Ο τυφλωμένος από έρωτα πρόεδρος δεν το συζητούσε καν και ο ποδοσφαιριστής τον πίεσε διαρρέοντας μέσω του εκπροσώπου του τις... πικάντικες φωτογραφίες.\nΣτη συνέχεια κατέθεσε προσφυγή για να εξασφαλίσει τα χρήματα και την ελευθέρας του για να φτάσουμε στο απόλυτο... ξεκατίνιασμα μέσω των social media.